open-index/open-wikipedia-markdown huggingface dataset:
ഭാഷാ ഭഗവത്ഗീത

സംസ്കൃതത്തിൽ രചിച്ച ഭഗവദ്ഗീതയെ മലയാളത്തിലേക്ക്  വിവർത്തനം ചെയ്തതാണ് **ഭാഷാ ഭഗവദ്ഗീത** എന്നറീയപ്പെടുന്നത്. ഏകദേശം 600 വർഷങ്ങൾക്കു മുമ്പാണിത് തർജമ ചെയ്തതെന്നു വിശ്വസിക്കുന്നു. നിരണത്ത് മാധവ പണിക്കരാണ്  ഇതിന്റെ രചയിതാവ്.  മൂലഗ്രന്ഥമായ സംസ്‌കൃതത്തിലെ ഭഗവദ്ഗീതയുടെ  പദാനുപദ വിവർത്തനമല്ല ഭാഷാ ഭഗവദ്ഗീത. 700 ശ്ലോകങ്ങളുള്ള  ഗീതോപദേശം 300 ഗ്രൂപ്പുകളാക്കി മാറ്റിയിരിക്കുകയാണ് ഇതിൽ. ഇതൊരു പാട്ടുകൃതിയാണ്.
## കൃതിയിലെ ചില വരികൾ

വരുമൊരു പുണ്യക്ഷേത്രമനത്തിനു വരമാകിന്ന കുരുക്ഷേത്രത്തിൽ‌
പരികരി തേർ‌ ‌ കാലാളൊടു നാമും പാണ്ടവരും ചെയ്തവയെന്തെൻ‌റത്
അരചൻ ധൃതരാഷ്ട്രൻ  ചോദിച്ചളവൻപേറിയ സഞ്ജയനുരചെയ്താൻ‌
ത്വരിതമെഴും പാണ്ടവരുടെ സൈന്യം ദുര്യോധനനും കണ്ടാനെന്നേ.
ദുര്യോധനൻ‌ ആചാര്യനെ നോക്കിച്ചൊന്നാൻ‌  പാണ്ടവർ‌  സൈന്യം പാരായ്
സുരപതിനേർ‌ അരചകൾ‌ ഭീമാർ‌ജ്ജുനതുല്യ മഹാരഥരിവർപലർ  കാണായ്
നരപതിമാർ‌ നമുക്കും പലരുളർ‌ നായകനായ ഭവാൻ‌   ഭീഷ്മാദികൾ‌ 
വിരവൊടു പ്രാണത്യാഗമെനിക്കേവേണ്ടിയിയറ്റുകയെന്നാനരചൻ‌.
പാട്ടുപ്രസ്ഥാനം

മലയാളത്തിലെ ആദ്യത്തെ സാഹിത്യപ്രസ്ഥാനമാണ് പാട്ടുപ്രസ്ഥാനം. മലയാള ഭാഷയുടെ ആധുനിക രൂപത്തിനു മുൻപ് നിലവിലുണ്ടായിരുന്ന രണ്ടു സാഹിത്യ ശാഖകകളാണ് പാട്ടുകൃതികളും മണിപ്രവാളകൃതികളും. രാമായണം യുദ്ധകാണ്ഡതെ അടിസ്ഥാനമാക്കിയ രാമചരിതമാണ് ഇന്ന് ലഭിച്ചതിൽ ഏറ്റവും പഴയ പാട്ടുകൃതി.തമിഴക്ഷരമാലയാണു ഇതിന്റെ രചന യ്ക്കു ഉപയോഗിക്കുന്നത്.ദ്രാവിഡ വൃത്തങ്ങളാണു പാട്ടുകൃതികളിൽ ഉപയോഗിക്കുന്നത്.

## ലക്ഷണം
പാട്ടിനു ലക്ഷണം  ചെയ്തിരിക്കുന്നത് ലീലാതിലകത്തിലാണ്. അതിൽ ഇപ്രകാരം പറയുന്നു: 

"ദ്രമിഡ സംഘാതാക്ഷര നിബദ്ധം
എതുക മോന വൃത്തവിശേഷയുക്തം പാട്ട് "

ദ്രമിഡ (ദ്രാവിഡ) സംഘാതാക്ഷരങ്ങൾ, അതായത് തമിഴ് അക്ഷരമാലയിലെ അക്ഷരങ്ങൾ കൊണ്ട് രചിച്ചതായിരിക്കണം പാട്ട്. 12 സ്വരാക്ഷരങ്ങളും 18 വ്യഞ്ജ്നാക്ഷരങ്ങളും ചേർന്നതാണു ദ്രാവിഡാക്ഷരങ്ങൾ. അതിൽ എതുക, മോന എന്നീ പ്രാസങ്ങൾ വേണം. എതുക എന്നാൽ എല്ലാം പാദത്തിലും രണ്ടാമത്തെ അക്ഷരം ഒരുപോലെ വരുന്നതിനെ എതുക എന്നു പറയുന്നു ദ്വിതീയാക്ഷരപ്രാസം ആണ് എതുക. ഓരോ പാദത്തിലെയും പൂർവോത്തര ഭാഗങ്ങളിലെ ആദ്യാക്ഷരങ്ങൾ യോജിച്ചു വരുന്നതാണ് മോന. സംസ്‌കൃതവൃത്തങ്ങളിൽ നിന്ന് ഭിന്നമായ വൃത്തത്തിലെ കാവ്യം എഴുതാവൂ-ദ്രാവിഡ വൃത്തങ്ങളിൽ കാവ്യം രചിക്കണം.  ഇതാണ് വൃത്തവിശേഷം.  'രാമചരിത'രചയിതാവ്  ചീരാമനാവാം ആദ്യ പാട്ടുസാഹിത്യകാരൻ. 

ശ്രീപത്മനാഭസ്തുതിയാണ് പാട്ടിന് ഉദാഹരണമായി ലീലാതിലകത്തിൽ കൊടുത്തിട്ടുള്ളത്:

തരതലന്താനളന്താ, പിളന്ത പൊന്നൻ
തനകചെന്താർ, വരുന്താമൽ ബാണൻ തന്നെ.
കരമരിന്താ പൊരുന്താനവന്മാരുടെ
കരുളെരിന്താ പുരാനേ മുരാരീ കണാ
ഒരു വരന്താ പരന്താമമേ നീ കനി
ന്തുരകചായീ പിണിപ്പവ്വ നീന്താവണ്ണം
ചിരതരംതാൾ പണിന്തേനയ്യോ താങ്കെന്നെ
ത്തിരുവനന്താപുരം തങ്കുമാനന്തനേ.


## പ്രധാന പാട്ടുകൃതികൾ
#രാമചരിതം
#കണ്ണശ്ശകൃതികൾ
#രാമകഥാപ്പാട്ട്
#ഭാരതംപാട്ട്
#പയ്യന്നൂർ പാട്ട്
#തിരുനിഴൽമാല
#കൃഷ്ണപ്പാട്ട്‌

## വിമർശനങ്ങൾ
പാട്ടുപ്രസ്ഥാനങ്ങളെ പറ്റി വിശദമായി പഠനം നടത്തിയ കെ.എം. ജോർജിന്റെ അഭിപ്രായത്തിൽ പാട്ടുപ്രസ്ഥാനവും അതോടൊപ്പം മണിപ്രവാളപ്രസ്ഥാനവും സാഹിത്യരചനകൾക്കുവേണ്ടി രൂപീകരിക്കപ്പെട്ട സമ്പ്രദായങ്ങളായതിനാൽ ഈ പ്രസ്ഥാനത്തിൽ രചിക്കപ്പെട്ട കൃതികളെ, ഏതു കാലഘട്ടത്തിൽ രചിക്കപ്പെട്ടവയാണെങ്കിലും, അടിസ്ഥാനമാക്കി മലയാളഭാഷയുടെ പരിണാമങ്ങൾ മനസ്സിലാക്കാൻ ഉപയോഗിക്കാവുന്നതല്ല.

## അവലംബം

## പുസ്തകങ്ങൾ
#മലയാളസാഹിത്യചരിത്രം കാലഘട്ടങ്ങളിലൂടെ-എരുമേലി
#മലയാളസാഹിത്യചരിത്രം, പി.കെ. പരമേശ്വരൻ നായർ, സാഹിത്യ  അക്കാദമി പ്രസിദ്ധീകരിച്ചത്, 1958

വർഗ്ഗം: പ്രാചീനമലയാളസാഹിത്യം
വർഗ്ഗം:മലയാളത്തിലെ പാട്ടുസാഹിത്യംപാട്ടു സാഹിത്യത്തിലെ പ്രമുഖ കൃതികളെല്ലാം ആദ്യമാത്മീകൊന്നതി ലക്ഷ്യമാക്കി രചിക്കപെട്ടവയാണ്.
കണ്ണശ്ശരാമായണം

പതിനഞ്ചാം ശതകത്തിൽ ജീവിച്ചിരുന്ന നിരണം കവികളിൽ രാമപ്പണിക്കരുടെ രചനകളിൽ ശ്രദ്ധേയമായ ഒന്നാണ് **കണ്ണശ്ശരാമായണം**. പാട്ടുപ്രസ്ഥാനത്തിൽ രാമചരിതത്തിനു ശേഷമുണ്ടായ കൃതികളിൽ പ്രധാനപ്പെട്ടത് ഈ കൃതിയാണ്. നിരണം വൃത്തങ്ങൾ എന്നറിയപ്പെടുന്ന ദ്രാവിഡ വൃത്തങ്ങളാണ് ഇതിൽ ഉപയോഗിച്ചിരിക്കുന്നത്. നിരണം തൃക്കപാലീശ്വരം മഹാദേവക്ഷേത്രനടയിലിരുന്നാണ് കണ്ണശ്ശരാമായണം മലയാളത്തിനു സമർപ്പിച്ചതെന്നു വിശ്വസിക്കപ്പെടുന്നു. പ്രാസസമ്പ്രദായ രീതിയായ അന്താദിപ്രാസം ഈ കൃതിയിൽ ഉപയോഗിച്ചിരിക്കുന്നു.
മലയാള മനോരമയുടെ സ്ഥാപകനായ വർഗീസ് മാപ്പിള (1857-1904) ആണ് കണ്ണശ്ശ രാമായണം കണ്ടെത്തി ആദ്യം പ്രസിദ്ധീകരിക്കുന്നത്. ഭാഷാപോഷിണിയുടെ ആദ്യ ലക്കങ്ങളിൽ ബാലകാണ്ഡവും അയോധ്യാകാണ്ഡത്തിൽ കുറെ ഭാഗങ്ങളും പ്രസിദ്ധീകരിച്ചു . പിന്നീട് പുസ്‌തകമായി പ്രസിദ്ധീകരിക്കുകയും ചെയ്തു .
സാധാരണക്കാർക്ക് വേണ്ടി ആജ്ഞയായ താൻ കഴിവിനൊത്തു രചിക്കുന്ന കൃതി എന്നതായിരുന്നു കവിയുടെ ലക്‌ഷ്യം . മലയാളത്തിലെ ആദ്യ സമ്പൂർണമായ രാമായണമാണ് കൃതി.

ആനന്ദാമൃതസാരം, അരൂപം, അശേഷ

ജഗത് പരിപൂർണ്ണവുമായേ,

താനന്തവുമാദിയുമില്ലാത ചരാചര

ഭൂതനിധാനസ്വരൂപം,

മാനംകൊണ്ടറിവാനരുതാ,യരുമാമറ
വർഗ്ഗം:പ്രാചീനമലയാളസാഹിത്യം
ആനച്ചേമ്പ്

അരേസീ (Araceae) സസ്യകുടുംബത്തിൽപ്പെട്ട ഒരു കിഴങ്ങു വർഗമാണ് **ആനച്ചേമ്പ്**.  പാണ്ടിച്ചേമ്പ്, ശീമച്ചേമ്പ്,  മുണ്ട്യ, ആനച്ചേമ്പ്, ആസ്സാം ചേമ്പ്, ഈയച്ചേമ്പ്, ഈഴച്ചേമ്പ്, കപ്പച്ചേമ്പ്, കഴുങ്ങ് ചേമ്പ്, മങ്കുണ്ടച്ചേമ്പ്, മാറാൻ ചേമ്പ്, മാറാമ്പ് എന്നീ പേരുകളിലും അറിയപ്പെടുന്നു. സംസ്കൃതത്തിൽ മാനകം, മഹാപത്രം എന്നീ പേരുകളിൽ അറിയപ്പെടുന്ന ഈ ചെടിയുടെ ശാസ്ത്രനാമം അലൊക്കേഷ്യ മാക്രോറൈസ (Alocasia macrorrhizos). ഉദ്ദേശം 3 മുതൽ 5 വരെ മീറ്റർ ഉയരത്തിൽ വളരുന്ന വലിയ ഇനം ചേമ്പുകളാണ് ഇവ. ചേമ്പിലയ്ക്ക് ഉദ്ദേശം മുക്കാൽ മീറ്ററോളം നീളംവരും; ഇലയുടെ വശങ്ങൾ വളഞ്ഞതായിരിക്കും. ഇലയുടെ ഞരമ്പിനു നല്ല കട്ടിയുണ്ടാകും. ശ്രീലങ്കയിൽ അതിസമൃദ്ധമായി ഉണ്ടാകുന്ന ഈ ഇനം കേരളീയരുടെ ആഹാരപദാർഥങ്ങളിലൊന്നാണ്. ഇതിന്റെ [വലിപ്പമുള്ള കാണ്ഡം മാത്രമല്ല, ഇലത്തണ്ടുകളും കറികൾക്ക് ഉപയോഗിക്കാറുണ്ട്. വിരലുകളിൽ പൊള്ളലുണ്ടായാൽ ആനച്ചേമ്പിന്റെ തണ്ട് മുറിച്ചു പുരട്ടുന്ന പതിവ് നാട്ടിൻപുറങ്ങളിലുണ്ട്.  കാണ്ഡം, സദ്യവട്ടത്തിലെ അവിയൽ, കൂട്ടുകറി എന്നിവയിലെ ഘടകമാണ്.  ഉപ്പേരിയുണ്ടാക്കാനും ഉപയോഗിക്കുന്നു. നന്നായി വേവിക്കാത്തപക്ഷം ചൊറിച്ചിൽ അനുഭവപ്പെടും.

==കൃഷിക്കനുയോജ്യമായ ഇടം==

വീട്ടുപറമ്പുകളിൽ ആനച്ചേമ്പ് ധാരാളമായി കൃഷിചെയ്തുവരുന്നു. കാര്യമായ പരിചരണമൊന്നുമില്ലാതെ തന്നെ വളരുന്നവയാണ് മുണ്ട്യ ചേമ്പ്. കാണ്ഡം മുറിച്ച് നട്ട് ക‌ൃഷി ചെയ്യാം. രോഗ-കീടബാധ പൊതുവേ കുറവാണ്.  ഈർപ്പവും തണലും സുലഭമായ പ്രദേശങ്ങളാണ് ആനച്ചേമ്പുകൃഷിക്കു ഏറ്റവും അനുയോജ്യം. ആഴത്തിൽ മണ്ണുള്ളിടങ്ങളിൽ, മഴക്കാലത്ത്, ഇത് ധാരാളമായി പുഷ്ടിയോടെ വളരുന്നു. എന്നാൽ ചെളിയും മണലും ഇടകലർന്ന മണ്ണാണ് ഇതിന്റെ കൃഷിക്ക് ഏറ്റവും ഉത്തമം. മണ്ണ് വളക്കൂറും ജലസംഗ്രഹണ ശക്തിയുമുള്ളതായിരിക്കണം. എന്നാൽ വെള്ളക്കെട്ടുള്ള പ്രദേശങ്ങൾ ഇതിന്റെ കൃഷിക്ക് ഒട്ടും പറ്റിയതല്ല.

==പ്രത്യുത്പാതനം==

നന്നായി മുളയ്ക്കാൻ കഴിവുള്ള മുകുളങ്ങളോടുകൂടിയ കിഴങ്ങുകൾ വിത്തായി ഉപയോഗിക്കുന്നു. എങ്കിലും, ചെടിയുടെ മാണംതന്നെയാണ് വിത്തിനുവേണ്ടി കൂടുതലായും ഉപയോഗിച്ചുവരുന്നത്.

==അവലംബം==


==പുറംകണ്ണികൾ==
*http://davesgarden.com/guides/pf/go/53227/
*http://ecocrop.fao.org/ecocrop/srv/en/cropView?id=2486 
*http://palmvrienden.net/junglegarden/not-hardy/alocasia-macrorrhizos/#.T1miidkwBxo 
*http://www.ntbg.org/plants/plant_details.php?plantid=392 



[വർഗ്ഗം:കിഴങ്ങുകൾ
വർഗ്ഗം:കേരളത്തിലെ സസ്യജാലം
സിമിൻ ദനേശ്വർ

പ്രസിദ്ധ ഇറാൻ നോവലിസ്റ്റും വിവർത്തകയും പണ്ഡിതയുമാണ് **സിമിൻ ദനേശ്വർ** (Persian: سیمین دانشور‎;‎ 28 ഏപ്രിൽ 1921 – 8 മാർച്ച്  2012). ഇറാനിൽ ആദ്യമായി ഒരു വനിത എഴുതി പ്രസിദ്ധീകരിക്കുന്ന കഥാസമാഹാരവും  നോവലും സിമിൻ ദനേശ്വരിന്റേതായിരുന്നു.
## അവലംബം

## പുറംകണ്ണികൾ
*Simin Daneshvar on Iran Chamber Society
*''Suvashun'' at Encyclopedia Iranica
*Mage Publishers' biography 

വർഗ്ഗം:ഇറാനിയൻ സാഹിത്യകാരന്മാർ
വർഗ്ഗം:1921-ൽ ജനിച്ചവർ
ആനച്ചൊറിയണം

അർട്ടിക്കേസി കുടുംബത്തിൽപ്പെടുന്ന  ഒരു സസ്യമാണ് **ആനച്ചൊറിയണം**. ശാസ്ത്രനാമം: അർട്ടിക്ക പാർവിഫ്ളോറ (Urtica parviflora); അർട്ടിക്ക ക്രെനുലേറ്റ (Urtica Crenulata); ലാപോർട്ടിയ ക്രെനുലേറ്റ (Laportea Crenulata); ഉഷ്ണമേഖലാ പ്രദേശങ്ങളിലാണ് ആനച്ചൊറിയണം ധാരാളമായി വളരുന്നത്. കേരളത്തിൽ പശ്ചിമഘട്ടത്തിലെ 1500 മീറ്റർ വരെ ഉയരുമുള്ള പ്രദേശങ്ങളിൽ ഇത് വളരുന്നു. അസം, സിക്കിം എന്നിവിടങ്ങളിലാണ് ഈ സസ്യം കൂടുതലായി കാണുന്നത്.

## ചൊറിച്ചിൽ ഉണ്ടാക്കുന്നവ

ചൊറിയണ വിഭാഗത്തിൽപ്പെടുന്ന സസ്യങ്ങളിൽ വച്ചേറ്റവും തീക്ഷ്ണമായ ചൊറിച്ചിലുണ്ടാക്കുന്നത് ആനച്ചൊറിയണമാണ്. ഇതിന്റെ രോമങ്ങളുടെ സ്പർശമേറ്റാൽ ദിവസങ്ങളോളം നീണ്ടുനിൽക്കുന്ന പുകച്ചിലോടുകൂടിയ വേദനയുണ്ടാകുന്നു. പുഷ്പകാലത്ത് ഇവയുടെ ലോമങ്ങൾക്ക് വിഷശക്തികൂടുതലാണ്. അപ്പോൾ ഇത് ശക്തിയായ തുമ്മലും പനിയും ഉറക്കക്കുറവും ഉണ്ടാകുന്നതിന് കാരണമാകാറുണ്ട്. അതിനാൽ ഇത് *ഡെവിൾ നെറ്റിൽ* എന്ന പേരിലും അറിയപ്പെടുന്നു.

## രൂപവിവരണം

മൂന്നോ നാലോ മീറ്റർ വരെ ഉയരത്തിൽ വളരുന്ന കുറ്റിച്ചെടിയെന്നോ ചെറുവൃക്ഷമെന്നോ ആനച്ചൊറിയണത്തെ വിശേഷിപ്പിക്കാം. സസ്യത്തിലാകമാനം ചെറുരോമങ്ങളുണ്ട്. കാണ്ഡം കട്ടികുറഞ്ഞതാണ്. വളരെ ലഘുവായ ഇലകൾ ഏകാന്തരക്രമത്തിൽ വിന്യസിച്ചിരിക്കുന്നു. ആയതാകൃതിയോ കുന്താകാരമോ ആയ ഇലകൾ 12-30 സെ.മീ. നീളവും കട്ടിയും ഉള്ളതാണ്. അനുപർണങ്ങൾ വളരെച്ചെറുതാണ്. ആൺപെൺ പുഷ്പങ്ങൾ വെവ്വേറെ ചെടികളിലാണുണ്ടാവുക. ഇലയുടെ കക്ഷ്യങ്ങളിൽ നിന്ന് പൂങ്കുലകളുണ്ടാകുന്നു. പുഷ്പങ്ങൾ വളരെ ചെറുതാണ്. ആൺ പുഷ്പങ്ങളിൽ നാലോ അഞ്ചോ പരിദളപുടങ്ങളും കേസരങ്ങളും ഉണ്ടായിരിക്കും. പെൺപുഷ്പങ്ങൾ താരതമ്യേന വലിപ്പം കുറഞ്ഞതും മൂന്നോ നാലോ പരിദളപുടങ്ങളോടുകൂടിയതുമായിരിക്കും. വർത്തിക കനം കൂടിയതാണ്; പൂങ്കുലകൾ രോമാവൃതവും. കായ് അക്കീൻ (achene) ആണ്.

## ഔഷധം

ആനച്ചൊറിയണത്തിന്റെ കാണ്ഡം, ഇല, പൂവ് എന്നിവ വിഷമയമാണ്. ഇതിൽ അടങ്ങിയിരിക്കുന്ന വിഷവസ്തു ഫോമിക് അമ്ലമാണ്. കൂടാതെ ലെസിതിൻ, കാർബോളിക് അമ്ലം, അമോണിയ, പലതരം ലവണങ്ങൾ എന്നിവയും അടങ്ങിയിട്ടുണ്ട്. ഇതിന്റെ വേരുകൊണ്ടുണ്ടാക്കുന്ന കഷായം സേവിച്ചാൽ പനി കുറയും. ശരീരത്തിലുണ്ടാകുന്ന നീര്, മുഴ എന്നിവയ്ക്ക് ഇതിന്റെ വേരും ഇലയും അരച്ച് പുറമെ പുരട്ടുന്നത് പ്രയോജനപ്രദമാണ്.വ് മൂത്രാശയസംബന്ധിയായ രോഗങ്ങൾക്കും രക്തസ്രാവത്തിനും ഔഷധങ്ങളുണ്ടാക്കാനും ഇതുപയോഗിക്കുന്നു.

## ഉപയോഗങ്ങൾ

ആനച്ചൊറിയണത്തിന്റെ തളിരിലകൾ ഭക്ഷ്യയോഗ്യമാണ്. കാണ്ഡത്തിന്റെ പട്ടയിൽ ബലമുള്ള ഒരിനം നാരുണ്ട്. അസമിലെ ഗോത്രവർഗക്കാർ ഇത്തരം നാരുകൊണ്ട് വസ്ത്രങ്ങളുണ്ടാക്കാറുണ്ട്. ചാക്ക് നിർമ്മിക്കുന്നതിനും ഈ നാര് പ്രയോജനപ്പെടുന്നു.

## ഇതും കാണുക
ആനക്കൊടിത്തൂവ

## പുറംകണ്ണികൾ
*http://www.naturalmedicinalherbs.net/herbs/u/urtica-parviflora.php
*http://scialert.net/fulltext/?doi=ijp.2007.362.366
*http://www.arjournals.org/index.php/ijpm/article/view/87 
*http://ayurvedicmedicinalplants.com/index.php?option=com_zoom&Itemid=26&page=view&catid=21&PageNo=1&key=1&hit=1
*http://zipcodezoo.com/Plants/u/urtica_parviflora/

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
ടീച്ചേഴ്സ് എലിജിബിലിറ്റി ടെസ്റ്റ്

ഇന്ത്യയിൽ സ്കൂൾ അധ്യാപകരുടെ യോഗ്യത പരിശോധിക്കുന്ന ഒരു പരീക്ഷയാണ് **ടെറ്റ്** എന്ന് പേരിൽ അറിയപ്പെടുന്ന **ടീച്ചേഴ്സ് എലിജിബിലിറ്റി ടെസ്റ്റ് (ടി.ഇ.ടി)**. ഓരോ സംസ്ഥാനങ്ങളും പ്രത്യേകം ടെറ്റ് പരീക്p നടത്തുന്നുണ്ട്. കേന്ദ്രവിദ്യാഭ്യാസ അവകാശ നിയമത്തിൽ വ്യവസ്ഥചെയ്തിരിക്കുന്ന പ്രകാരമാണ് അധ്യാപകർക്ക് യോഗ്യതാ പരീക്ഷ ഏർപ്പെടുത്തിയത്. നിലവിൽ സർവീസിലുള്ളവർക്കും ഇത് ബാധകമാക്കിയിട്ടുണ്ട്. നിലവിലുള്ള അധ്യാപകർ അഞ്ചു വർഷത്തിനുള്ളിൽ ടെറ്റ് പരീക്ഷ പാസ്സാകണമെന്നാണ് വിദ്യാഭ്യാസ അവകാശ നിയമത്തിലെ വ്യവസ്ഥ. എസ്.സി.ഇ.ആർ.ടി.യെയാണ് പരീക്ഷ നടത്താൻ സർക്കാർ ചുമതലപ്പെടുത്തിയിരിക്കുന്നത്. 2012-13 മുതൽ യോഗ്യതാ പരീക്ഷ ബാധകമാക്കിക്കൊണ്ടുള്ളതാണ് ഉത്തരവ്.
 യോഗ്യതാ പരീക്ഷ നിലവിലുള്ള അധ്യാപകർക്ക് ബാധകമാക്കിയതിനെതിരെ അധ്യാപക സംഘടനകൾ രംഗത്തുവന്നിരുന്നു.

## ചരിത്രം
അധ്യാപകരുടെ ഗുണ നിലാവരം ഉയർത്തുന്നതിനാണ് UAE സർക്കാർ ഇത്തരമൊരു സംരംഭം കൊണ്ടുവന്നത്. 2011ൽ ആയിരുന്നു അത് ആദ്യഘട്ടത്തിൽ അന്ന് സർക്കാർ സർവീസിൽ ജോലി ചെയ്തുകൊണ്ടിരുന്ന അധ്യാപകരും രണ്ടു വർഷത്തിനകം ഈ യോഗ്യത നേടണമെന്ന് നിർദ്ദേശിച്ചിരുന്നു.

## അവലംബം


വർഗ്ഗം:ഇന്ത്യയിലെ അധ്യാപക പരീക്ഷകൾ
സുചിത്ര മഹാതോ

മാവോവാദികളുടെ വനിതാ സംഘത്തിന്റെ നേതാവാണ് **സുചിത്ര മഹാതോ**. സംയുക്ത സേനയുമായുള്ള ഏറ്റുമുട്ടലിൽ കൊല്ലപ്പെട്ട മാവോവാദി നേതാവ് കിഷൻജിക്കൊപ്പം സുചിത്രയും ഉണ്ടായിരുന്നു. അന്ന് അവർക്കും വെടിയേറ്റിരുന്നു. ജംഗൽ മഹലിൽ നടന്ന വിവിധ മാവോയിസ്റ്റ് ആക്രമണങ്ങൾക്ക് സുചിത്ര നേതൃത്വം നൽകിയിരുന്നു. പോലീസുമായുള്ള ഏറ്റുമുട്ടലിൽ കൊല്ലപ്പെട്ട ഉന്നത മാവോവാദി നേതാവ് സശാധർ മഹാതോയുടെ ഭാര്യയാണ് സുചിത്ര. ഒളിവിൽ കഴിയവെ പ്രബിർ ഗോരായ് എന്ന യുവാവിനെ ഫിബ്രവരി 25 ന് വിവാഹം കഴിച്ചു.  പ്രബീർ ഗോരായിയും സുചിത്രയും മുഖ്യമന്ത്രി മമത ബാനർജിക്കു മുന്നിൽ 2012 മാർച്ച് 9ന് കീഴടങ്ങി
## അവലംബം


വർഗ്ഗം:മാവോവാദികൾ
വർഗ്ഗം:നക്സലൈറ്റ് നേതാക്കൾ
ഇന്റൽ 8051

ഇന്റൽ കോർപ്പറേഷൻ 1980-ൽ എംബഡഡ് സിസ്റ്റങ്ങളിൽ ഉപയോഗിക്കാനായി പുറത്തിറക്കിയ ഒരു മൈക്രോകണ്ട്രോളറാണ് **ഇന്റൽ MCS-51** (അറിയപ്പെടുന്നത്: ഇന്റൽ 8051)
ഇവയുടെ പ്രത്യേകതകൾ താഴെപ്പറയുന്നവയാണ്

* 8 ബിറ്റ് ഏ. എൽ. യു
* 8 ബിറ്റ് ഡേറ്റാ ബസ്
* 16 ബിറ്റ് അഡ്രസ് ബസ്
* ഓൺ ചിപ്പ് റാം
* ഓൺ ചിപ്പ് റോം
* 4 ബൈറ്റ് ദ്വിദിശാ ഐ. ഓ. പോർട്ട്
* UART
* രണ്ട്, 16 ബിറ്റ് ടൈമർ

വർഗ്ഗം:മൈക്രോകണ്ട്രോളറുകൾ
ആനന്ദ് ഭാട്ടെ

കിരാന ഖരാനയിലെ പ്രമുഖനായ ഒരു ഹിന്ദുസ്ഥാനി ശാസ്ത്രീയ സംഗീതജ്ഞനാണ് **ആനന്ദ് ഭാട്ടെ**(ജ:1971).ബാലഗന്ധർവ എന്ന മറാത്തി ചിത്രത്തിലൂടെ   2011 ലെ മികച്ച ഗായകനുള്ള ദേശീയപുരസ്കാരം നേടുകയുണ്ടായി
## ജീവിതരേഖ
1971 ൽ പൂനെയിൽ ജനിച്ചു. തുമ്രിയിലും നാട്യസംഗീതത്തിലും പ്രസിദ്ധനായിരുന്ന, അപ്പൂപ്പൻ ഭാട്ടെ ബുവയായിരുന്ന ആദ്യഗുരു. ചന്ദ്രശേഖർ ദേശ്പാൺഡെ, യശ്വന്ത്ബുവ മറാത്തെ എന്നിവരുടെ പക്കൽ ഖയാൽ ഗായകിയിൽ പരിശീലനം നേടിയ ആനന്ദ് ഭാട്ടെ, പതിനഞ്ച് വർഷത്തോളം പണ്ഡിറ്റ് ഭീം സെൻ ജോഷിയുടെ പക്കൽ ഹിന്ദുസ്ഥാനി സംഗീതം അഭ്യസിച്ചു.

## അവലംബം

## പുറംകണ്ണികൾ
* Anand Bhate, official website

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:കിരാന ഖരാന
വർഗ്ഗം:മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:1971-ൽ ജനിച്ചവർ
അറസ്റ്റ്

നിയമാധികാരത്താൽ 'പിടികൂടപ്പെടുക' അഥവാ 'തടയപ്പെടുക' എന്നതാണ് **അറസ്റ്റ്** എന്ന വാക്കിന്റെ അർത്ഥം. 'നിറുത്തുക' അഥവാ 'തടയുക' എന്നർത്ഥം വരുന്ന 'അററ്റർ' എന്ന ഫ്രഞ്ചുവാക്കിൽ നിന്നുമാണ് അറസ്റ്റ് എന്നവാക്ക് ഉത്ഭവിച്ചത്.

## പ്രയോഗം
അറസ്റ്റ് എന്നവാക്കുകൊണ്ട് സാധാരണാർത്ഥത്തിൽ ഉദ്ദേശിക്കുന്നത് ഒരാളുടെ വ്യക്തിസ്വാതന്ത്ര്യത്തെ തടയുക, ഹനിക്കുക, ബന്ധിക്കുക എന്നതാണ്. ഒരാൾ അറസ്റ്റിലാണോ എന്നത് അറസ്റ്റിന്റെ നിയമവശം മാത്രമല്ല ഉൾക്കൊള്ളുന്നത് അയാൾക്കിഷ്ടമുള്ളിടത്തേക്ക് പോകുവാൻ അയാൾക്ക് കഴിയുന്നുണ്ടോ എന്നതിനെകൂടി ആശ്രയിച്ചിരിക്കുന്നു. കുറ്റകൃത്യങ്ങളെ സംബന്ധിച്ചിടത്തോളം നിയമപരമായ അർത്ഥത്തിൽ, ഒരാളെ നിയമത്താൽ അധികാരപ്പെടുത്തപ്പെട്ട  മറ്റൊരാൾ,  കുറ്റാരോപണത്തെക്കുറിച്ച് മറുപടി പറയാനായിട്ടോ കുറ്റകൃത്യം നടത്തുന്നതിൽ നിന്ന് തടയുന്നതിനായിട്ടോ പിടികൂടുന്നതിനെയാണ് അറസ്റ്റ് എന്നുദ്ദേശിക്കുന്നത്.
## അവലംബം

വർഗ്ഗം:നിയമങ്ങൾ
ആയിക്കുന്നം

കൊല്ലം ജില്ലയിൽ കുന്നത്തൂർ താലൂക്കിൽപെട്ട ശൂരനാട് തെക്ക് വില്ലേജിലെ ഒരു ഗ്രാമമാണ് **ആയിക്കുന്നം**. കൃഷിയും കശുവണ്ടിവ്യവസായവും ആണു ഇവിടുത്തെ പ്രധാന തൊഴിൽ മേഖല. ഒരു കാലത്ത് കയർ നിർമ്മാണം പായനെയ്ത്ത് തുടങ്ങിയവയും കുടിൽ വ്യവസായമായി ഉണ്ടായിരുന്നു. മറ്റു തൊട്ടടുത്ത പ്രധാന സ്ഥലങ്ങൾ ശാസ്താംകോട്ട ഭരണിക്കാവ് പതാരം കുമരഞ്ചിറ ഇവയാണ്. എസ്.പി.എം.യു.പി.എസ് ആണ് ഈ ഗ്രാമത്തിലുള്ള പ്രധാന വിദ്യാഭ്യാസ കേന്ദ്രം.

വർഗ്ഗം:കൊല്ലം ജില്ലയിലെ ഗ്രാമങ്ങൾ
മനക്കര

കൊല്ലം ജില്ലയിൽ കുന്നത്തൂർ താലൂക്കിൽപെട്ട ശാസ്താംകോട്ട ഗ്രാമപഞ്ചായത്തിൽ ഉൾപ്പെട്ട വാർഡുകളാണ് മനക്കര, മനക്കര കിഴക്ക്, മനക്കര പടിഞ്ഞാറ്. ശാസ്താംകോട്ട ഠൗണിനോട് ചെർന്നു കിടക്കുന്ന ഇവിടുത്തെ പ്രധാന തൊഴിൽ മേഖല കൃഷിയും കശുവണ്ടിവ്യവസായവും കയർ നിർമ്മാണവും ആണ്. 

ആര്യബ്രാഹ്മണർ മനകൾ സ്ഥാപിച്ച്‌ കൂട്ടമായി വസിച്ച ഒരു പ്രദേശത്തിന്റെ സൂചനയാണ് **മനക്കര** എന്ന സ്ഥലനാമം നൽകുന്നത്. ഏ.ഡി എട്ടാം നൂറ്റാണ്ടോടുകൂടിയാവണം ബ്രാഹ്മണർ ഇവിടെ എത്തിച്ചേരുന്നത്‌. ഇവിടെയുള്ള പട്ടൻ കുഴി (ഭട്ടങ്കുഴി) എന്ന സ്ഥലനാമത്തിന്‌ നിദാനമായതും ഇതു തന്നെയാവണം.  

## അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
കിരാന ഘരാന

ഗായകനോ വാദകനോ തങ്ങളുടെ മനോധർമ്മത്തിനനുസരിച്ച് സ്വതന്ത്രമായ വിധത്തിൽ രാഗാലാപനം ചെയ്ത് അതിനെ മനോഹരമാക്കാനായി ഉപയുക്തമാക്കുന്ന ശൈലികളെയാണ് ഘരാന (വാണി) എന്നു പറയുന്നത്.
പത്തൊൻപതാം നൂറ്റാണ്ടിൽ ബന്ദേ അലി ഖാനും അദ്ദേഹത്തിൻ്റെ മച്ചുനന്മാരായ അബ്ദുൾ കരീം ഖാനും അബ്ദുൾ വാഹിദ് ഖാനും ചേർന്ന് പ്രശസ്തമാക്കിയ ഒരു ഹിന്ദുസ്ഥാനി ഗുരുകുല സംഗീത പാരമ്പര്യമാണ് (ഘരാന) കിരാന ഘരാന. മധ്യകാല സംഗീത വിദ്വാൻമാരായ നായക് ഗോപാൽ, നായക് ധോണ്ടു, നായക് ഭാനു എന്നിവരുടെ വാദ്യോപകരണ-വായ്പ്പാട്ട് ശൈലിയായ ഗൗഹർബാനി ധ്രുപദ് പരമ്പരയിൽ നിന്നാണ് ഇത് പരിണമിച്ചത്. പിന്നീട്, ഈ പാരമ്പര്യം ഖയാൽ, ഠുമ്രി, ദാദ്ര, ഗസൽ, ഭജൻ, അഭംഗ്, നാട്യസംഗീതം എന്നിവയ്ക്ക് പ്രശസ്തമായി. ഉസ്താദ് അബ്ദുൾ കരീം ഖാന്റെ (1872-1937) ജന്മ സ്ഥലമായ ഉത്തർപ്രദേശിലെ  ഷാംലി ജില്ലയിലെ കൈരാന എന്ന ഗ്രാമത്തിന്റെ പേരിൽ അറിയപ്പെടുന്ന ഘരാനയാണ് **കിരാന**.
[പകരം=|ചട്ടം|ഉസ്താദ് [അബ്ദുൾകരീം ഖാൻ|അബ്ദുൽ  കരീംഖാനും ( വലത്) ശിഷ്യൻ സവായ് ഗന്ധർവയും]]

## കിരാന ഘരാനയിലെ പ്രധാന സംഗീതഞ്ജർ
*ഉസ്താദ് അബ്ദുൾ കരീം ഖാൻ (1872–1937), കിരാന ഘരാന സ്ഥാപകൻ
*ബന്ദേ അലി ഖാൻ
*ഉസ്താദ് അബ്ദുൽ വഹീദ്ഖാൻ(1885–1949), അബ്ദുൾ കരീം ഖാന്റെ മരുമകൻ
*പണ്ഡിറ്റ് വ്ശ്വനാഥ് ബുവ ജാദവ്(1885–1964), അബ്ദുൾ കരീം ഖാന്റെ പ്രധാന ശിഷ്യരിലൊരാൾ
*പണ്ഡിറ്റ് സവായ് ഗന്ധർവ (1886–1952), അബ്ദുൾ കരീം ഖാന്റെ പ്രധാന ശിഷ്യരിലൊരാൾ
*പണ്ഡിറ്റ്  സുരേഷ്ബാബു മാനെ(1902–1953), അബ്ദുൾ കരീം ഖാന്റെ മകനും ശിഷ്യനും
*ഹീരാബായ് ബരോദ്കർ (1905–1989), അബ്ദുൾ കരീം ഖാന്റെ മകളും ശിഷ്യയും
*പണ്ഡിറ്റ്  ഭീംസെൻജോഷി
*ഗംഗുബായ് ഹംഗൽ
*ഡോ.പ്രഭാ ആത്രെ
*ആനന്ദ് ഭാട്ടെ

## അധിക വായനയ്ക്ക്
*കിരാന, റോഷൻ ആരാ ബീഗം ഗ്രാമഫോൺ ഇൻഡ്യ കമ്പനി 1994
## പുറംകണ്ണികൾ
*Kirana gharana 
## അവലംബം

വർഗ്ഗം:ഹിന്ദുസ്ഥാനി സംഗീതം
വർഗ്ഗം:കിരാന ഖരാന
വൻപയർ

ഏത് കാലാവസ്ഥയിലും വളരുന്ന ഒരു ചെടിയാണ് **വൻപയർ**(Cowpea). മാമ്പയർ, അച്ചിങ്ങപ്പയർ, വള്ളിപ്പയർ, പച്ചക്കറിപയർ തുടങ്ങിയ പല പേരുകളിലും അറിയപ്പെടുന്നു. ശാത്രനാമം : *Vigna unguiculata*. പ്രോട്ടീനിൽ നിന്ന് ലഭ്യമാകുന്ന കലോറികളുടെ ശതമാനം ഏറ്റവും കൂടുതലുള്ള സസ്യാഹാരമാണ് വൻപയർ ചെടിയുടെ ഇലകൾ.

## വിത്തിനങ്ങൾ
കേരള കാർഷിക സർവ്വകലാശാല പുറത്തിറക്കിയ അത്യുത്പാദശേഷിയുള്ള വിത്തിനങ്ങൾ:

* മാലിക (1992)
* ശാരിക  (വലിയവിള ലോക്കൽ) (1993)
* KMV-1 (1996)
* വൈജയന്തി (VS 21-1) (1998) 
* കൈരളി (2001)
* ഭാഗ്യലക്ഷ്മി (2001)
* ലോല (2001)
* വെള്ളായണി ജ്യോതിക (2006)

## അവലംബം

## പുറത്തേക്കുള്ള കണ്ണികൾ
*Crop Wild Relatives '''Gap Analysis''' Portal  reliable information source on where and what to conserve *ex-situ*, regarding ***Vigna*** genepool
*Cowpea research at the International Institute of Tropical Agriculture (IITA)
*Network for Genetic Improvement of Cowpea for All (NGICA)

വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:പച്ചക്കറികൾ
വർഗ്ഗം:വിഗ്ന ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ലാബോകാനിയ

തെറാപ്പോഡ വിഭാഗത്തിൽ പെട്ട ഒരിനം ദിനോസറുകളാണ് **ലാബോകാനിയ**. ഇവയുടെ ഫോസ്സിൽ കണ്ടു കിട്ടിയിടുള്ളത് മെക്സിക്കോയിലെ ബാജ കാലിഫോർണിയയിൽ നിന്നുമാണ്. ഇവ ദിനോസാറുകളിലെ റ്റിറാനോസോറിഡ് ജനുസിൽ പെടുന്നുവെന്ന് ഒരു വാദം ഉണ്ടെങ്കിലും ഇതുവരെ ഇത് സ്ഥിരീകരിച്ചിട്ടില്ല. ഇവ ജീവിച്ചിരുന്നത് ഏകദേശം 70 ദശലക്ഷം വർഷങ്ങൾക്ക് മുമ്പാണെന്നാണ് നിഗമനം.

## ശരീരഘടന
ഇവയുടെ വലിപ്പം ഇതുവരെ തിട്ടപ്പെടുത്തിയിട്ടില്ല. നീളം ഏകദേശം 6 മീറ്റർ (20 അടി) എന്ന് കണക്കാക്കിയിരിക്കുന്നു. ഇടത്തരം വലിപ്പമുള്ള മാംസഭോജി എന്നതിൽ കവിഞ്ഞു ഇപ്പോൾ കൂടുതൽ വിവരങ്ങൾ ലഭ്യമല്ല.

## അവലംബം

## പുറത്തേക്കുള്ള കണ്ണികൾ
* ''Labocania'' in The Dinosaur Encyclopaedia at Dino Russ's Lair

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഇസ്ലാമിക് സൊസൈറ്റി ഓഫ് നോർത്ത് അമേരിക്ക

അമേരിക്കയിൽ സജീവമായി പ്രവർത്തിക്കുന്ന ഇസ്‌ലാമിക പ്രസ്ഥാനമാണ് **ഇസ്ന**. **Islamic Society of North America** (**ISNA**),  . 1963 ലാണ് ഇസ്‌ന രൂപീകൃതമാകുന്നത്. ലോക ഇസ്ലാമിക പ്രസ്ഥാനങ്ങളുടെ ചുവടുപിടിച്ച് തങ്ങളുടേതായ സാഹചര്യങ്ങൾക്കനുസൃതമായി നയരൂപീകരണം നടത്തിയും അമേരിക്കൻ മുസ്ലിം സമൂഹത്തെ ബോധവത്കരിച്ചും 49 വർഷമായി 'ഇസ്‌ന' പ്രവർത്തിച്ചുകൊണ്ടിരിക്കുന്നു. പ്രസിഡന്റ്: ഇമാം മുഹമ്മദ് മാജിദ്.   ഇസ്ലാമിക വിഷയങ്ങളെ കൂടാതെ ഉത്തര അമേരിക്കയിലെ ജനകീയ പ്രശ്നങ്ങളിലും മനുഷ്യാവകാശ പ്രശ്നം ഇസ്ന സജീവമായി ഇടപെട്ടു കൊണ്ടിരിക്കുന്നുണ്ട്.  
## സംഘടനാ സംവിധാനം
ഒരു പ്രസിഡന്റ്, രണ്ട് വൈസ്പ്രസിഡന്റുമാർ, ഒരു ജനറൽ സെക്രട്ടറി, എക്സിക്യൂട്ടീവ് കൌൺസിൽ, കൂടിയാലോചനാ സമിതി എന്നിവയാണ് ഇസ്നയുടെ നേതൃഘടന. പ്രസിഡന്റിനും ജനറൽ സെക്രട്ടറിക്കും കനേഡിയനോ അമേരിക്കക്കാരനോ ആവാം.  വൈസ്പ്രസിഡന്റ് പദവി ഒരു രാജ്യത്തെ പ്രതിനിധീകരിച്ചാണ്. ഒരു അമേരിക്കകാരൻ, ഒരു കനേഡിയൻ എന്ന രീതിയിലാണ് വ്യവസ്ഥ ചെയ്തിരിക്കുന്നത്. ഇസ്നയുടെ മജ്ലിസ് ശൂറയി(കൂടിയാലോചനാ സമിതി) ലെ പ്രാതിനിധ്യം ബഹുസ്വരമാണ്. എല്ലാ വിംഗുകളിലെയും ആളുകളുടെ സാന്നിദ്ധ്യം ഇതിൽ ഉറപ്പുവരുത്തുന്നു. കൂടാതെ രൂപീകരണം മുതൽ പ്രസ്ഥാനത്തിന്റെ കൂടെയുള്ള എല്ലാ മെമ്പർമാരും മജ്ലിസ് ശൂറയിലെ അംഗങ്ങളാണ്. സ്റുഡൻസ് വിംഗ്, എഞ്ചിനീയറിംഗ് വിംഗ്, സ്കൂൾ മാനേജ്മെന്റ് വിഭാഗം, ശാസ്ത്രജ്ഞന്മാർ, മീഡിയ വിഭാഗം, വനിതാ സംഘടനകളുടെ നേതാക്കൾ തുടങ്ങിയവയിലെ നേതൃനിരകളും ചേർന്നാണ് മജ്ലിസ് ശൂറ രൂപപ്പെടുത്തിയിരിക്കുന്നത്.   

## അവലംബം

## പുറത്തേക്കുള്ള കണ്ണികൾ
*ISNA Website
*ISNA's Mission and Values 

വർഗ്ഗം:അമേരിക്കൻ മുസ്ലീം സംഘടനകൾ
ചതുരപ്പയർ

പയർ വർഗ്ഗത്തിൽ പെട്ട ഒരു ചെടിയാണ് **ചതുരപ്പയർ** (Winged_bean). .

പോഷക സമൃദ്ധമായ ഈ ചെടിയുടെ കൃഷി കേരളത്തിൽ അത്ര വിപുലമായില്ല. വിത്ത് പാകി ആറുമാസത്തിനകം പൂക്കൾ വിരിഞ്ഞു തുടങ്ങും .ചതുരാകൃതിയിലുള്ള പയറിന്റെ രൂപം മൂലമാണ് ഈ പേര് ലഭിച്ചത്. ചതുരപ്പയറിന് 15 സെ മീ ശരാശരി വലിപ്പം ഉണ്ടാവും .ചതുരപ്പയർ സമൂലം ഭക്ഷ്യയോഗ്യമാണ്. വീട്ടുവളപ്പിൽ വളർത്താൻ പറ്റിയ ഈ ചെടി മാംസ്യത്തിന്റെ കലവറയാണ്. കീടശല്യം പൊതുവേ കുറവായിട്ടാണ് കാണുന്നത്.  ഇറച്ചിപ്പയർ എന്നും ഇത് അറിയപ്പെടുന്നു.


file:Japanese_Psophocarpus_tetragonolobus.jpg|ചതുരപ്പയർ
File:Wingedbean_roots.JPG|വില്പനക്ക് വച്ചിരിക്കുന്ന ചതുരപ്പയറിന്റെ കിഴങ്ങ്
File:Psophocarpus_tetragonolobus836.jpg|


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.mathrubhumi.com/agriculture/story-388121.html 

വിഭാഗം:പച്ചക്കറികൾ

വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഹ്യൂഗെനോട്ടുകൾ

thumb|230px|right|അമേരിക്കൻ ഐക്യനാടുകളിൽ തെക്കൻ കരോളീന സംസ്ഥാനത്തെ ഒരു ഹ്യൂഗെനോട്ട് പള്ളി
16-17 നൂറ്റാണ്ടുകളിൽ ഫ്രാൻസിൽ നിലനിന്നിരുന്ന നവീകൃത പ്രൊട്ടസ്റ്റന്റ് ക്രിസ്തീയ സഭയിലെ വിശ്വാസികളായിരുന്നു **ഹ്യൂഗെനോട്ടുകൾ**. 1530-കളിൽ ജോൺ കാൽവിന്റെ സിദ്ധാന്തങ്ങളിൽ ആകൃഷ്ടരായവരുടെ സമൂഹമായി ഉത്ഭവിച്ച ഇവർക്ക് 1560-കളോടെയാണ് **ഹ്യൂഗെനോട്ടുകൾ** എന്ന പേരു കിട്ടിയത്. ഫ്രാൻസിലെ പ്രൊട്ടസ്റ്റന്റുകൾക്ക് ലഭിച്ച ഈ പേരിന്റെ പശ്ചാത്തലം വ്യക്തമല്ല. മുൻനൂറ്റാണ്ടുകളിൽ വ്യവസ്ഥാപിത ധാർമ്മികതയെ ധിക്കരിക്കാൻ ശ്രമിച്ചതിനെത്തുടർന്ന് അടിച്ചമർത്തപ്പെട്ട 'വാൾഡെൻഷന്മാർ' മുതലായ വിഭാഗങ്ങളുടെ പിന്തുടർച്ചക്കാരെ ഈ നവീകൃതസഭ പ്രത്യേകം ആകർഷിച്ചു. 
## പീഡനങ്ങൾ
thumb|230px|right|1572-ലെ "ബർത്തലോമ്യോ പെരുന്നാൾക്കുരുതി" - ദൃക്സാക്ഷി വിവരണത്തെ ആശ്രയിച്ചുള്ള ചിത്രം
16-ആം നൂറ്റാണ്ടിൽ പാശ്ചാത്യക്രിസ്തീയതയിലുണ്ടായ ഛിദ്രത്തെ തുടർന്ന് കത്തോലിക്കാ വിശ്വാസത്തിന് ഔദ്യോഗികാംഗീകാരം കിട്ടിയ ഫ്രാൻസിൽ, കത്തോലിക്കാ ധാർമ്മികതയുടെ നിശിതവിമർശകരായ ഈ വിഭാഗം കഠിനമായ പീഡനത്തിനു വിധേയമായി. 1572-ലെ കുപ്രസിദ്ധമായ "ബർത്തലോമ്യോ പെരുന്നാൾ കൂട്ടക്കൊല" (St. Bartholomew's Day Massacre) ഉൾപ്പെടെയുള്ള പീഡനപരമ്പരക്കിടെ സഹിഷ്ണുതയുടെ ഇടവേളകളും ഇവർക്കു ലഭിച്ചു. 1578-ൽ ഫ്രാൻസിലെ ഹെൻട്രി നാലാമൻ രാജാവ് പുറപ്പെടുവിച്ച "നാന്റിലെ ശാസനം" (Edict of Nantes) ഈ വിഭാഗത്തിന് ആരാധനാസ്വാതന്ത്ര്യവും പൗരാവകാശങ്ങളും അനുവദിച്ചു കൊടുത്തു. എന്നാൽ ആ ശാസനത്തിലെ വ്യവസ്ഥകൾ മിക്കവാറും പാലിക്കപ്പെട്ടില്ല.

## പ്രവാസം
ഒരു നൂറ്റാണ്ടിനകം, 1685-ൽ ലൂയി പതിനാലാമൻ രാജാവ്, ഫൊണ്ടെനെബ്ലൂവിൽ പുറപ്പെടുവിച്ച പുതിയ ശാസനം (Edict of Fontainebleau)  നാന്റിലെ ശാസനത്തിൽ അനുവദിച്ചിരുന്ന ആനുകൂല്യങ്ങൾ റദ്ദക്കിയതോടെ, പ്രൊട്ടസ്റ്റന്റ് ധാർമ്മികത ഫ്രാൻസിൽ നിയമവിരുദ്ധമായി. അതോടെ വിശ്വാസത്യാഗമോ പ്രവാസമോ അല്ലാതെ ഹ്യൂഗെനോട്ടുകൾക്കു മറ്റു വഴിയില്ലെന്നായി. 17-ആം നൂറ്റാണ്ടിന്റെ അവസാനത്തോടെ, പീഡനങ്ങൾ മൂലം ഇവരിൽ ബഹുഭൂരിപക്ഷവും കത്തോലിക്കാ വിശ്വാസത്തിലേക്കു മടങ്ങുകയോ, ഇംഗ്ലണ്ട്, വേൽസ്, അയർലണ്ട്, ഡെന്മാർക്ക്, സ്വിറ്റ്സർലണ്ട് പ്രഷ്യ, തെക്കൻ ആഫ്രിക്ക, അമേരിക്കൻ ഐക്യനാടുകൾ തുടങ്ങിയ ഇതരദേശങ്ങളിൽ പ്രവാസജീവിതം തെരഞ്ഞെടുക്കുകയോ ചെയ്തു. ഒരു ചെറുന്യൂനപക്ഷം അവരുടെ വിശ്വാസാനുഷ്ടാനങ്ങൾ രഹസ്യത്തിൽ പാലിച്ചുകൊണ്ട് കൊണ്ട് ഫ്രാൻസിൽ തുടർന്നു.

## കുറിപ്പുകൾ
പന്ത്രണ്ടാം നൂറ്റാണ്ടിൽ ഫ്രാൻസിൽ ജീവിച്ചിരുന്ന നവീകർത്താവായ പീറ്റർ വാൽഡോയുടെ (1140-1218) അനുയായികളാണ് വാൾഡെൻഷന്മാർ എന്നറിയപ്പെട്ടത്.

## അവലംബം


വർഗ്ഗം:ക്രിസ്തുമതത്തിലെ വിശ്വാസധാരകൾ
വേൾഡ് അസംബ്ലി ഓഫ് മുസ്ലിം യൂത്ത്

ലോകത്തിലെ പ്രമുഖ ഇസ്‌ലാമിക വിദ്യാർഥി- യുവജന സംഘടനയാണ് **വമി** എന്ന ചുരുക്കപ്പേരിലറിയപ്പെടുന്ന **വേൾഡ് അസംബ്ലി ഓഫ് മുസ്ലിം യൂത്ത് ** (**World Assembly of Muslim Youth**) .   ഐക്യരാഷ്ട്ര സഭയിൽ അഫിലിയേറ്റ് ചെയ്ത സർക്കാറിതര സംഘടന (എൻ .ജി.ഒ) . ഇന്റർ ഫൈത്ത് റിലീജ്യസ് കൗൺസിൽ അംഗം. ഡിപ്പാർട്ട് മെന്റ് ഓഫ് സോഷ്യൽ വെൽഫെയർ അംഗം.  .  യുവജനങ്ങളെ സാസ്‌കാരികവും വിദ്യാഭ്യാസപരവും ധാർമ്മിക പരവുമായി വളർത്തുകയും ലോകത്തിന് മുമ്പിൽമാതൃകാപരമായി അവരെ ഉയർത്തിക്കൊണ്ടിരിക്കുകയുമാണ് സംഘടനയുടെ ഉദ്ദേശം

## പ്രവർത്തന മേഖല
വിദ്യാഭ്യാസം, സാമൂഹിക സേവന പ്രവർത്തനങ്ങൾ, പ്രസാദനം, മനുഷ്യാവകാശ പ്രവർത്തനങ്ങൾ, സാമൂഹിക-സാംസ്കാരിക പരിപാടികൾ, സ്ത്രീ ക്ഷേമ പ്രവർത്തനങ്ങൾ മുതലായ വമിക്ക് കീഴിൽ നടക്കുന്നു. വിവിധ തരം ക്യാമ്പുകളും സെമിനാറുകളും സമ്മേളനങ്ങളും വിവിധ രാജ്യങ്ങളിൽ സംഘടിപ്പിച്ചു കൊണ്ടിരിക്കുന്നു. മധ്യ പൗരസ്ത്യൻ ഉത്തരാഫ്രിക്കൻ രാജ്യങ്ങളുമാണ് പ്രധാന പ്രവർത്തന മേഖലകൾ. . അഞ്ചു ഭൂഖണ്ഡങ്ങളിലായി അമ്പതിലധികം രാജ്യങ്ങളിൽ പ്രവർത്തിക്കുന്ന അഞ്ഞൂറോളം വിദ്യാർഥി-യുവജന സംഘടനകൾ വമിയുടെ അംഗീകാരത്തോടെ പ്രവർത്തിക്കുന്നവയാണ്.

## അവലംബം


## പുറത്തേക്കുള്ള കണ്ണികൾ
*الندوة العالمية للشباب الإسلامي - WAMY

വർഗ്ഗം:മുസ്ലിം സംഘടനകൾ
ഉന്നം

കേരളത്തിൽ കാണപ്പെടുന്ന ഒരിനം ഇലപൊഴിക്കുന്ന ഇടത്തരം വൃക്ഷമാണ് **ഉന്നം** അഥവാ **ചടച്ചി** (ശാസ്ത്രീയനാമം: *Grewia tiliifolia* - *ഗ്രൂവിയ ടീലിഫോളിയ*). മാൽവേസീ സസ്യകുടുംബത്തിൽ ഉൾപ്പെടുന്ന ഈ വൃക്ഷം തേക്കിന്റെ അപരനാണ്. ഇന്ത്യ, കിഴക്കൻ ആഫ്രിക്ക, ബർമ്മ, ശ്രീലങ്ക എന്നിവിടങ്ങളിൽ ഇവ കാണപ്പെടുന്നു. വടക്കൻ കേരളത്തിൽ ഇത് ചടച്ചി എന്നും തെക്കൻ കേരളത്തിൽ ഉന്നം എന്നും അറിയപ്പെടുന്നു. കേരളത്തിൽ ഇവ ഇലകൊഴിയും ഈർപ്പവനങ്ങളിലും അപൂർവ്വമായി മാത്രം അർദ്ധഹരിതവനങ്ങളിലും കാണപ്പെടുന്നു. 

## വിവരണം

ഏകദേശം 13 മുതൽ 19 മീറ്റർ വരെയാണ് സാധാരണയായി ഇവയുടെ ഉയരം. ഏകാന്തരമായ ഇലകൾ 8-15 സെന്റീമീറ്റർ നീളത്തിലും 3-7 സെന്റീമീറ്റർ വീതിയിലും കാണപ്പെടുന്നു. മരത്തിന്റെ പുറംതൊലി ഇരുണ്ട തവിട്ടു നിറത്തിൽ കാണുന്നു. ഫെബ്രുവരി മുതൽ മേയ് മാസം വരെയാണ് പുഷ്പിക്കുന്നത്. ദ്വിലിംഗമായ പൂക്കൾക്ക് മഞ്ഞ നിറമാണുള്ളത്. അഞ്ചു ദളങ്ങളുള്ള പൂക്കൾക്ക് അത്രതന്നെ ബാഹ്യദളങ്ങളും കണുന്നു. പൂക്കളിൽ അനവധി കേസരങ്ങളുണ്ട്. ഇവ സ്വതന്ത്രങ്ങളായി നിൽക്കുന്നു. അണ്ഡാശയം ഉയർന്നു നിൽക്കുന്നവയാണ്. ഇവയുടെ ഫലത്തിലെ കായകൾക്ക് നേർമയുള്ള വെള്ള നിറമാണ്. ഇവ മൂപ്പെത്തുമ്പോൾ ചുവപ്പു കലർന്ന കറുപ്പു നിറമാകുന്നു. ഇവ സ്വാഭാവികമായി പുനരുത്ഭവം നടക്കുന്നു. 

തടി വളരെ ഈടും ഉറപ്പും ബലവും ഉള്ളവയാണ്. തടിയുടെ നിറം തേക്കിനു വളരെ സമമാണ്. ഫർണിച്ചറുകൾക്കും വീടുനിർമ്മാണത്തിനും തടി ഉപയോഗയോഗ്യമാണ്. നാട്ടിൻപുറങ്ങളിൽ മരം വിരളമാണ്. 

## ഔഷധഗുണം
മരത്തിന്റെ തൊലിക്ക് ഔഷധഗുണമുണ്ട്. തൊലിയുടെ ചാറിൽ ചാമമാവ് ചേർത്ത് കഴിക്കുന്നത് അർശ്ശസിനു പ്രതിവിധിയാണ്. ഇതിന്റെ കായ ഭക്ഷ്യയോഗ്യമാണ്.

## അവലംബം

## പുറത്തേക്കുള്ള കണ്ണികൾ
* Flowers of india 

വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സപുഷ്പികൾ
വർഗ്ഗം:ഗ്രൂവിയ
വ്യാകുലമാതാവ്

ലഘുചിത്രം|ഏഴു വ്യാകുലങ്ങളുടെ പ്രതികമായ വാളുകൾ ഹൃദയത്തിൽ വഹിക്കുന്ന വ്യാകുല മാതാവിന്റെ ചിത്രികരണം, ചർച്ച് ഓഫ് ദി ഹോളി ക്രോസ്സ്, സലാമാൻക്ക, സ്പെയിൻ

യേശുവിന്റെ അമ്മയായ മറിയത്തെ അവളുടെ ജീവിതത്തിലെ സന്താപങ്ങളുമായി ബന്ധപ്പെടുത്തി വണങ്ങുമ്പോൾ ഉപയോഗിക്കുന്ന പേരാണ് **വ്യാകുലമാതാവ്**. "വ്യാകുലങ്ങളുടെ അമ്മ", "സപ്തസന്താപങ്ങളുടെ മാതാവ്" എന്നീ പേരുകളിലും ഈ വണക്കത്തിൽ മറിയം അറിയപ്പെടുന്നു. "സന്താപങ്ങളുടെ അമ്മ", കത്തോലിക്കാ സഭയിലെ മരിയൻ കലയുടെ (Marian Art) മുഖ്യപ്രമേയങ്ങളിൽ ഒന്നാണ്. 

മറിയത്തിന്റെ സപ്തസന്താപങ്ങൾ, റോമൻ കത്തോലിക്കാ സഭയിൽ ഏറെ പ്രചാരമുള്ള ഒരു ഭക്ത്യഭ്യാസമാണ്. മാതാവിന്റെ ഏഴു സന്താപങ്ങളെ അനുസ്മരിക്കുന്ന പലതരം പ്രാർത്ഥനകൾ ഈ അഭ്യാസത്തിന്റെ ഭാഗമായുണ്ട്. "വ്യാകുലക്കൊന്ത", അല്ലെങ്കിൽ "സപ്തസന്താപങ്ങളുടെ ജപമാല" അത്തരത്തിൽ ഒരു പ്രാർത്ഥനയാണ്. 

ഇതിന്റെ മറുവശമായി, മറിയത്തിന്റെ സപ്തസന്തോഷങ്ങളുടെ വണക്കവും നിലവിലുണ്ട്.
ലഘുചിത്രം|മൈക്കെലാഞ്ജലോ സൃഷ്ടിച്ച പ്യേത്താ (Pietà), കുരിശിൽ നിന്നും താഴെയിറക്കിയ യേശുവിന്റെ ശരീരം മടിയിൽ കിടത്തിയ വ്യാകുല മാതാവിന്റെ ചിത്രികരണം

## സപ്തസന്താപങ്ങൾ
thumb|right|സപ്തസന്താപങ്ങളുടെ നടുവിൽ "വ്യാകുലമാതാവ്"

മാതാവിന്റെ ഏഴു സന്താപങ്ങൾ ഓരോന്നായി ധ്യാനിച്ച്, ഓരോ ധ്യാനത്തിനും ഒടുവിൽ ഒരു "സ്വർഗ്ഗസ്തനായ പിതാവേ" എന്ന ജപവും ഏഴു "നന്മനിറഞ്ഞ മറിയമേ" എന്ന ജപവും ചൊല്ലുക സാധാരണമായ ഒരു ഭക്തകൃത്യമാണ്. ഈ പ്രാർത്ഥനയിൽ ധ്യാനിക്കപ്പെടുന്ന സന്താപങ്ങൾ ഓരോന്നും കത്തോലിക്കാ കലയിൽ ചിത്രീകരിക്കപ്പെട്ടിട്ടുണ്ട്. മറിയത്തിന്റെ സപ്തസന്താപങ്ങളുടെ പട്ടിക ഇതാണ്:-

# ഉണ്ണിയേശുവിന്റെ ദേവാലയ സമർപ്പണത്തിനെത്തിയ മറിയത്തോട്, അവളുടെ ഹൃദയത്തെ ഒരു വ്യാകുലവാൾ പിളർക്കുമെന്ന്, ഭക്തനായ ശിമയോൻ പ്രവചിക്കുന്നത്.
# ഹേറോദേസ് രാജാവിൽ നിന്ന് ഉണ്ണിയേശുവിനെ രക്ഷിക്കാനായി ഈജിപ്തിലേക്കുള്ള പലായനം.
# പന്ത്രണ്ടാം വയസ്സിൽ ദേവാലയസന്ദർശനത്തിനിടെ ബാലനായ യേശുവിനെ കാണാതാകുന്നത്.
# ഗാഗുൽത്താമലയിലേക്കു കുരിശേന്തി നടന്ന യേശുവിനെ മറിയം കണ്ടുമുട്ടുന്നത് 
# യേശുവിന്റെ കുരിശാരോഹണവും മരണവും.
# കുരിശിൽ നിന്നിറക്കിയ യേശുവിന്റെ മൃതദേഹത്തെ മറിയം മടിയിൽ കിടത്തുന്നത്.
# യേശുവിന്റെ ദേഹസംസ്കാരം.

## കുറിപ്പുകൾ
 മറ്റൊരു മരിയൻ ഭക്ത്യഭ്യാസമായ സാധാരണ ജപമാലയിലെ അഞ്ചു സന്താപരഹസ്യങ്ങളിൽ നിന്നു വ്യത്യസ്തമാണ് ഈ പട്ടിക.
## അവലംബം


വർഗ്ഗം:മറിയം
തബല ഇന്നർസൈറ്റ്

അന്ധരായ സംഗീത വിദ്യാർഥികൾക്ക്  ബ്രെയിലി ലിപിയിൽ തബലയുടെ താള പദ്ധതികളും സ്വരസ്ഥാനങ്ങളും രേഖപ്പെടുത്തിയ പുസ്തകമാണ് **തബല ഇന്നർസൈറ്റ്**. കൊൽക്കത്തയിലെ ധ്വനി അക്കാദമി ഓഫ് പെർക്കഷൻ മ്യൂസിക് രാമകൃഷ്ണ മിഷനുമായി ചേർന്നാണ് ഇത് തയ്യാറാക്കിയത്.  80 പേജുള്ള പുസ്തകം ഇംഗ്ലീഷ്, ഹിന്ദി, ബംഗാളി ഭാഷകളിലും ലഭിക്കും.

തബല പഠനത്തിന് സഹായിക്കുന്ന പുസ്തകം ബ്രെയിലി ലിപിയിൽ ഇറക്കുന്നത് ആദ്യമായാണ്.  ധ്വനി അക്കാദമി നടത്തുന്ന അഭിജിത് ബാനർജിയാണ് ഈ പദ്ധതിക്ക് നേതൃത്ത്വം നൽകിയത്. 
## അവലംബം


വർഗ്ഗം:ബ്രെയിലി ഗ്രന്ഥങ്ങൾ
വർഗ്ഗം:തബല
പള്ളിക്കാട്

മുസ്ലിം ശ്മശാനങ്ങളുടെ മലയാളനാമമാണ് **പള്ളിക്കാട്** അഥവാ **പള്ളിപ്പറമ്പ്**. സാധാരണയായി മുസ്ലിം പള്ളികളോട് ചേർന്ന് സ്ഥിതി ചെയ്യുന്നതിനാലാണ് ഈ പേരുകൾ സിദ്ധിച്ചിട്ടുള്ളത്. സാധാരണയായി *ഖബ്റുകൾ* (ശവക്കല്ലറ) തെക്കുവടക്കായിട്ടാണ് കുഴിക്കാറുള്ളത്. തല വടക്കുഭാഗത്തായിവരുന്ന രീതിയിലാണ് ഇത് ഉണ്ടാവുക. ഓരോ ഖബ്റിനടുത്തും അടയാളക്കല്ലുകൾ സ്ഥാപിക്കുകയോ എന്തെങ്കിലും ചെടികൾ വെച്ചുപിടിപ്പിക്കുകയോ ചെയ്യാറുണ്ട്. മൈലാഞ്ചിച്ചെടികളാണ് സാധാരണയായി ഇത്തരത്തിൽ വെച്ചുപിടിപ്പിക്കുന്നത്. അടയാളക്കല്ലിന് *മീസാൻ കല്ല്* എന്നാണ് പറയുന്നത്.

വർഗ്ഗം:ഇസ്ലാമികം
പുളിവാക

കേരളത്തിൽ കാണപ്പെടുന്ന ഒരിനം ഇലപൊഴിയും വൃക്ഷമാണ് മൈമോസേസി (Mimosoideae) കുടുംബത്തിൽ ഉൾപ്പെടുന്ന **പുളിവാക** അഥവ **കുന്നിവാക** (ശാസ്ത്രീയനാമം: *Albizia odoratissima*)  ഇവ ഇന്ത്യ, ശ്രീലങ്ക, ചൈന, മ്യാന്മർ എന്നിവിടങ്ങളിൽ ഇവ സാധാരണയായി കാണപ്പെടുന്നു. **കരിന്തകര, കരുവാക, നെല്ലിവാക** എന്നെല്ലാം പേരുകളുണ്ട്.

## വിവരണം
പുളിവാക ഏകദേശം 20 മുതൽ 30 മീറ്റർ വരെ ഉയരത്തിൽ വളരുന്നു. തായ്ത്തടി ഏകദേശം 200-250 സെ.മീറ്റർ വണ്ണത്തിൽ വളരുന്നു. ഇലപൊഴിയുന്ന പുളിവാകയുടെ കാതലിന് കറുപ്പു കലർന്ന തവിട്ടു നിറമാണ്. ചെറിയ തരം ഇലകൾ ഏകാന്തരദ്വിപിച്ഛികമായി വളരുന്നു. അനുപർണ്ണങ്ങളുള്ള ഇലയുടെ പത്രങ്ങൾക്ക് ആയതാകൃതിയാണ്. മാർച്ച് മുതൽ ഏപ്രിൽ വരെയാണ് പൂക്കാലം. പൂക്കൾ മഞ്ഞനിറത്തിലാണ് കാണപ്പെടുന്നത്. അഞ്ചു ദളങ്ങളുള്ള പൂക്കളിൽ കേസരങ്ങൾ അനവധിയുണ്ട്. സെപ്റ്റംബർ - ഒക്ടോബർ കാലയളവിലാണ് ഫലം മൂപ്പെത്തുന്നത്. ജീവനക്ഷമതയേറിയ ഫലമായതിനാൽ തൈകൾ ധാരാളം ഉണ്ടാകുന്നു. സ്വാഭാവിക പുനരുത്ഭവം നന്നായി നടക്കുന്നു. തടിക്ക് വെള്ളയുണ്ടെങ്കിലും കാതൽ ഫർണിച്ചർ നിർമ്മാണത്തിനു യോഗ്യമാണ്. തടിക്ക് ഉറപ്പും ഭാരവും മിനുസവുമുണ്ട്. വൃക്ഷത്തിന്റെ ഇലകൾ കുരങ്ങുകൾ ഭക്ഷണമാക്കാറുണ്ട്. നഴ്സറികളിൽ ഇവയുടെ കായകൾ വളർത്തി വിൽക്കുന്നുണ്ട്.

## മറ്റു ഭാഷകളിലെ പേരുകൾ
Black Siris, Ceylon rosewood, fragrant albizia, tea shade tree • Assamese: কৰৈ koroi • Bengali: কাকুর সিরিস kakur siris • Garo: khelbi • Gujarati: કાળો શિરીષ kalo shirish • Hindi: काला सिरिस kala siris • Kannada: ಕಾಡು ಬಾಗೆ kaadu baage • Khasi: dieng krait • Konkani: काळी शिरस kali siras • Malayalam: കരുവാക karuvaka, കുന്നിവാക kunnivaka, നെല്ലിവാക nellivaka, പുളിവാക pulivaka • Manipuri: uil • Marathi: चिंचवा chinchava • Mizo: kangtekpa • Nepali: कालो शिरिश kalo shirish • Oriya: tiniya • Sanskrit: शिरीष shirisha • Tamil: சிலை cilai, கருவாகை karu-vakai • Telugu: చిందుగ cinduga 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## ഗ്രന്ഥ സൂചിക
*Faridah Hanum I, van der Maesen LJG (eds.). 1997. Plant Resources of South-East Asia No 11. Auxillary Plants. Backhuys Publishers, Leiden, the Netherlands.
*Kannan CS, Sudhakara K, Augustine A and Ashokan PK. 1996. Seed dormancy and pre-treatments to enhance germination in selected Albizia species. Journal of Tropical Forest Science. 8(3): 369-380.
*Lock JM. 1989. Legumes of Africa: a check-list. Royal Botanic Gardens, Kew.
*NFTA. 1995. Albizia odoratissima - Tea Shade Tree. NFTA 95-01. Waimanalo.
*Singh RV. 1982. Fodder trees of India. Oxford & IBH Co. New Delhi, India.

## പുറത്തേക്കുള്ള കണ്ണികൾ
* http://www.worldagroforestry.org/sea/products/afdbases/af/asp/SpeciesInfo.asp?SpID=17941 

വർഗ്ഗം:വൃക്ഷങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തൊകിവാസു-ബുഷി

ജാപ്പനീസ് സംഗീതധാരകളിൽ ഒന്നാണ് **തൊകിവാസു-ബുഷി**. കബുകി എന്ന പരമ്പരാഗത നാടകത്തിലാണ് ഈ സംഗീതം ഉപയോഗിക്കുന്നത്. ഷാമിസെൻ തുടങ്ങിയ പല വാദ്യങ്ങളുടെ അകമ്പടിയോടെയാണ് ഇതിന്റെ അവതരണം. കബുകിയിലെ നൃത്തരംഗങ്ങളിൽ പശ്ചാത്തലസംഗീതമാക്കിയിരുന്ന 'റിഡയൂ-ബുഷി'യിൽ നിന്നുമാണ് ഇത് പിറവിയെടുത്തത്. കിയോമോട്ടോ-ബുഷി എന്ന ആലാപനരീതിയിൽനിന്നു വ്യത്യസ്തമായി 'അനുനാസികാതിപ്രസര'മില്ലാതെ വാക്കുകൾ വ്യക്തമാകത്തക്കവിധമുള്ള ആലാപനമാണ് ഇതിലുള്ളത്. കിഷിസാവ ഷികിസക സ്ഥാപിച്ച തൊകിവാസു-ബുഷി ഷാമിസെൻ പ്രസ്ഥാനമാണ് ഇതിന് പ്രചുരപ്രചാരം നേടിക്കൊടുത്തത്.

വർഗ്ഗം:ജാപ്പനീസ് സംഗീതം
ഉണ്ണിമേരി

മലയാളം, തെലുഗു, തമിഴ് തുടങ്ങി ദക്ഷിണേന്ത്യൻ ചലച്ചിത്ര രംഗത്തെ ഒരു  അഭിനേത്രിയാണ്  **ഉണ്ണിമേരി** (1962, മാർച്ച് 12-). ആറാം വയസ്സിൽ അഭിനയമാരംഭിച്ച ഉണ്ണിമേരി ഏകദേശം 300 ചലച്ചിത്രങ്ങളിൽ അഭിനയിച്ചിട്ടുണ്ട്. ഹോഴ്സ് റൈഡിങ്, ബുള്ളറ്റ് റൈഡിങ് ഉൾപ്പെടെ ആക്ഷൻ വേഷങ്ങളിലും ഉണ്ണി മേരി അഭിനയിച്ചിട്ടുണ്ട്. ഗ്ലാമർ വേഷങ്ങളിലായിരുന്നു കൂടുതലായും അഭിനയിച്ചിരുന്നത്.

## ജീവിതരേഖ
അഗസ്റ്റിൻ ഫെർണാണ്ടസിന്റെയും വിക്ടോറിയയുടെയും മകളായി 1962 മാർച്ച് 12-ന് ദീപ എന്ന പേരിൽ ജനിച്ചു. അവർക്ക് ജോസഫ് മാർട്ടിൻ എന്നൊരു സഹോദരനുണ്ട്. എറണാകുളം സെന്റ് തെരേസാസ് കോൺവെന്റ് സ്കൂളിൽ നിന്നാണ് അവർ വിദ്യാഭ്യാസം നേടിയത്. മൂന്ന് വയസ്സ് മുതൽ അവർ ക്ലാസിക്കൽ നൃത്തം പഠിക്കാൻ തുടങ്ങി. അവരുടെ അമ്മയ്ക്ക് ഒരു ബാലെ ട്രൂപ്പ് ഉണ്ടായിരുന്നതിനാൽ അവർ ഇന്ത്യയിലും വിദേശത്തും നിരവധി വേദികളിൽ നൃത്തം അവതരിപ്പിച്ചു. പി. ഭാസ്കരൻ സംവിധാനം ചെയ്ത് 1971-ൽ പുറത്തിറങ്ങിയ നവവധു എന്ന ചിത്രത്തിൽ ബാലതാരമായാണ് അഭിനയിച്ചത്. 1972-ൽ ശ്രീ ഗുരുവായൂരപ്പൻ എന്ന ചിത്രത്തിൽ കൃഷ്ണനായി അഭിനയിച്ചു. ബേബി കുമാരിയെന്ന പേരിലാണ് ആ ചിത്രത്തിൽ അഭിനയിച്ചത്. ശശി കുമാർ സംവിധാനം ചെയ്ത് 1975-ൽ പുറത്തിറങ്ങിയ പിക്നിക് എന്ന ചിത്രത്തിൽ വിൻസെന്റിന്റെ നായികയായി അഭിനയിച്ചു. തുടർന്ന് അതേ വർഷം തന്നെ പ്രേം നസീർ നായകനായ അഷ്ടമിരോഹിണി എന്ന ചിത്രത്തിൽ നായികയായി.

തമിഴിൽ രജനീകാന്തിന്റെയും കമലഹാസന്റേയും തെലുഗിൽ ചിരഞ്ജീവിയുടേയും നായികയായി അഭിനയിച്ചു. തമിഴിൽ സജീവമായിരുന്ന കാലത്ത് യൂത്ത് കോൺഗ്രസിന്റെ കൾച്ചറൽ വിങ് പ്രസിഡന്റായി നിയമിതയായി.  മധുരയിൽ നിന്നും പാർലമെന്റിലേക്കു മത്സരിക്കാൻ അവസരം ലഭിച്ചെങ്കിലും അവസാനം മലയാളിയായതിനാൽ ഒഴിവാക്കപ്പെട്ടു. തുടർന്ന് രാഷ്ട്രീയം അവസാനിപ്പിച്ചു.

### സ്വകാര്യജീവിതം
എറണാകുളം സെന്റ് ആൽബർട്സ് കോളേജ് ഇംഗീഷ് അദ്ധ്യാപകനായിരുന്ന റിജോയിയുമായി 1982-ൽ ഇരുപതാം വയസ്സിൽ ഉണ്ണിമേരി വിവാഹിതയായി. എറണാകുളം നഗരത്തിൽ കതൃക്കടവിൽ താമസിക്കുന്നു. ഏകമകൻ: നിർമ്മൽ.

## അഭിനയിച്ച ചില ചലച്ചിത്രങ്ങൾ

## അവലംബം

* 

## പുറത്തേക്കുള്ള കണ്ണികൾ
* 

വർഗ്ഗം:1962-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
മുസംബി

ഇന്ത്യയിൽ വളരെയേറെ പ്രചാരമുള്ള ഒരു പഴവർഗ്ഗ സസ്യമാണ് **മുസംബി** . ദാഹശമനിക്കായുള്ള ജൂസുകളുണ്ടാക്കാനാണ് ഇത് സാധാരണയായി ഉപയോഗിക്കുന്നത്. ഈ പഴത്തിന്റെ പുറം ചുവപ്പ് കലർന്ന മഞ്ഞയാണ്. അകക്കാമ്പ് ചുവന്നതും വെളുത്തതുമായ ഇനങ്ങളുണ്ട്. ശരാശരി ഒരു ഓറഞ്ചിന്റെ വലിപ്പമുണ്ടാകും മുസംബി നാരങ്ങയ്ക്ക്.

## അവലംബം
	

## പുറത്തേയ്ക്കുള്ള കണ്ണികൾ
* Grapefruit from "Fruits of warm climates" by Julia F. Morton.

വർഗ്ഗം:പഴങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
എവുളോജിയസ്

റോമൻ കത്തോലിക്കാ സഭയിലെ ഒരു വിശുദ്ധനാണ് **എവുളോജിയസ്** (prior 819 - 859 മാർച്ച് 11). സ്പെയിനിലെ മുസ്ലിം മതപീഡനകാലത്ത് രക്തസാക്ഷിത്വം വഹിച്ച ഒരു പുരോഹിതനായിരുന്നു എവുളോജിയസ്. 

## ജീവിതരേഖ
ഒൻപതാം നൂറ്റാണ്ടിൽ ഏതാണ്ട് 819-നോടടുത്ത് ഇപ്പോഴത്തെ സ്പെയിനിലെ കോർഡോവോയിൽ ജനിച്ചു. ചെറുപ്പത്തിലെ തന്നെ അദ്ദേഹം വൈദികനായും പിന്നീട് വൈദിക വിദ്യാലയത്തിന്റെ തലവനുമായി മാറി. മെത്രാപ്പോലീത്തായി ഇദ്ദേഹം തിരഞ്ഞെടുക്കപ്പെട്ടിരുന്നു. എന്നാൽ അതിനു മുൻപായി ഇദ്ദേഹം രക്തസാക്ഷിത്വം വരിച്ചു. 

മിശ്രമതപശ്ചാത്തത്തിൽ പിറന്ന്, ഇംസ്ലാം മതവിശ്വാസിയായ പിതാവിന്റെ മരണശേഷം ക്രിസ്തുമതത്തിലേക്കു പരിവർത്തിത ആയ 'ഫ്ലോറ' എന്ന പെൺകുട്ടിയുടെ പേരിലുണ്ടായ ലഹളക്കിടെ, മുഹമ്മദുനബിയെ നിന്ദിച്ചു സംസാരിച്ച പെർഫെക്ടസ് എന്ന ക്രിസ്തീയ യുവാവിനു വധശിക്ഷ ലഭിച്ചു.  ഈ സംഭവത്തെ തുടർന്ന്, പ്രവാചകനെ പരസ്യമായി നിന്ദിച്ച് 'രക്തസാക്ഷിത്തം' വരിക്കാൻ തായ്യാറായി ഒട്ടേറെ ക്രിസ്തീയവേദതീക്ഷ്ണർ മുന്നോട്ടു വന്നു. അവരിൽ മുഖ്യനായിരുന്നു എവുളോജിയസ്. ഫ്ലോറയെ ഒളിവിൽ പാർപ്പിച്ചതും അദ്ദേഹത്തിൽ ആരോപിക്കപ്പെട്ട കുറ്റങ്ങളിൽ ഒന്നായിരുന്നു. 

ഏഴുവർഷം തടവിൽ കഴിഞ്ഞിട്ടും അദ്ദേഹം പ്രവാചകനിന്ദ പിൻവലിക്കാൻ തയ്യാറായില്ല. കോടതിയിൽ അദ്ദേഹത്തിന്റെ കരണത്ത് ഒരു സൈനികൻ ആഞ്ഞടിച്ചു. അപ്പോൾ അദ്ദേഹം മറു കരണം കാണിച്ചു കൊടുത്ത എവുളോജിയസിനെ വീണ്ടും ക്രൂരമായി മർദ്ദിച്ചു. 859 മാർച്ച് 11-ന് അദ്ദേഹത്തിനെ തലയറുത്തു കൊലപ്പെടുത്തി. വിശ്വാസത്തിനായി മരണം വരിച്ചതിനാൽ അദ്ദേഹം വിശുദ്ധനായി ഉയർത്തപ്പെട്ടു. മാർച്ച് 11-നാണ് റോമൻ കത്തോലിക്കാ സഭയും, ഈസ്റ്റേൺ ഓർത്തഡോക്സ് സഭയും എവുളോജിയസിന്റെ ഓർമ്മയാചരിക്കുന്നത്.

## അവലംബം

*Tolan, John, *Medieval Christian Perceptions of Islam*, New York: Routledge, 2000. ISBN 0-8153-1426-4
*"Lives of the Saints: For Every Day of the Year" edited by Rev. Hugo Hoever, S.O.Cist.,Ph.D., New York: Catholic Book Publishing Co. (1949)

## പുറത്തേക്കുള്ള കണ്ണികൾ
*Catholic Encyclopedia: ''St. Eulogius of Cordova''
*''San Eulogio''
*''St. Eulogius of Cordova'' 
*Opera Omnia by Migne Patrologia Latina with analytical indexes
*Lives of the Saints: March 11 - ''St. Eulogius, Martyr''

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 859-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 11-ന് മരിച്ചവർ

വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
അനൂപ് ജേക്കബ്

പതിമൂന്നാം കേരള നിയമസഭയിലെ ഒരു മന്ത്രിയും, പിറവം നിയമസഭാമണ്ഡലത്തിൽ നിന്നുള്ള  എം.എൽ.എ-യും യൂത്ത് ഫ്രണ്ട് (ജേക്കബ്) ഗ്രൂപ്പിന്റെ സംസ്ഥാന പ്രസിഡന്റുമാണ് **അനൂപ് ജേക്കബ്**. കേരളാ കോൺഗ്രസ് നേതാവായിരുന്ന ടി.എം. ജേക്കബിന്റെ മകനാണ് ഇദ്ദേഹം.

## ജീവിതരേഖ
പിറവം തിരുമാറാടി പഞ്ചായത്തിലെ വാളിയപ്പാടം താണികുന്നേൽ വീട്ടിൽ ടി.എം.ജേക്കബിന്റെയും ഡെയ്സിയുടെയും (ആനി) മകനായി 1977 ഡിസംബർ16-ന്  ജനനം. മൂവാറ്റുപുഴ നിർമ്മല ജൂനിയർ സ്കൂളിലും തിരുവനന്തപുരം ലയോള പബ്ലിക് സ്കൂളിലും ക്രൈസ്റ്റ് നഗർ സ്കൂളിലുമായി സ്കൂൾ വിദ്യാഭ്യാസം. തിരുവനന്തപുരം മാർ ഇവാനിയോസ് കോളജിൽ നിന്ന് പ്രീഡിഗ്രിയും ഡിഗ്രിയും പൂർത്തിയാക്കിയ അനൂപ്  തിരുവനന്തപുരം ലോ അക്കാദമിയിൽ നിന്ന്  നിയമബിരുദം നേടി.

### രാഷ്ട്രീയജീവിതം

മാർ ഇവാനിയോസ് കോളജിലെ വിദ്യാഭ്യാസ കാലത്ത് കേരള കോൺഗ്രസിന്റെ വിദ്യാർത്ഥി സംഘടനയായ കെ.എസ്.സി.-യുടെ തിരുവനന്തപുരം യൂണിറ്റ് പ്രസിഡണ്ടായും കോളേജ് മാഗസിൻ എഡിറ്ററായും പ്രവർത്തിച്ചിരുന്നു.  2001-ൽ കെ.എസ്.സി.-യുടെ സംസ്ഥാന സെക്രട്ടറിയായും പിന്നീട് സംസ്ഥാനപ്രസിഡന്റായും തിരഞ്ഞെടുക്കപ്പെട്ടു. 2004-ൽ യൂത്ത് ഫ്രണ്ടിന്റെ സംസ്ഥാന സെക്രട്ടറിയായും 2006-ൽ സംസ്ഥാന പ്രസിഡന്റായും തെരഞ്ഞെടുക്കപ്പെട്ടു. രണ്ടാം ഉമ്മൻ ചാണ്ടി മന്ത്രിസഭയിലെ ഭക്ഷ്യ-സിവിൽ സപ്ലൈസ് വകുപ്പ് മന്ത്രിയായിരുന്ന പിതാവ് ടി.എം. ജേക്കബിന്റെ ആകസ്മിക നിര്യാണത്തെത്തുടർന്നുണ്ടായ പിറവം ഉപതെരഞ്ഞെടുപ്പിൽ ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച അനൂപ് ജേക്കബ് 12070 വോട്ടിന്റെ ഭൂരിപക്ഷത്തിൽ വിജയം നേടി. മാർച്ച് 22-ന് ഇദ്ദേഹം നിയമസഭാംഗമായി സത്യപ്രതിജ്ഞ ചെയ്തു.

### കുടുംബം
പിറവം ബിപിസി കോളജിൽ ഇംഗ്ലീഷ് വിഭാഗം അധ്യാപികയായ അനിലയാണ് ഭാര്യ. ജേക്കബ്, ലിറ എന്നിവർ മക്കളാണ്. അമ്മയുടെ അമ്മയാണ് പെണ്ണമ്മ ജേക്കബ്.

## അവലംബം


വർഗ്ഗം:ഡിസംബർ 16-ന് ജനിച്ചവർ
വർഗ്ഗം:1977-ൽ ജനിച്ചവർ
വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:കേരളത്തിലെ പൊതുവിതരണവകുപ്പ് മന്ത്രിമാർ
വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ആന്ത്രശൂല

വൻകുടലിനുണ്ടാകുന്ന വീക്കമാണ് **ആന്ത്രശൂല**. ഇത് രണ്ടു തരമുണ്ട്:
#ശ്ലേഷ്മശൂല. (Mucous or Spastic colon)
#വ്രണമുണ്ടാക്കുന്ന ആന്ത്രശൂല (Ulcerative Colitis)

## ശ്ലേഷ്മാന്ത്രശൂല
(Mucous or Spastic colon). 

ഈ രോഗം താരതമ്യേന നിസ്സാരമാണ്. ഇതു ബാധിച്ചാൽ കുടലിൽ വീക്കമുണ്ടാകണമെന്നില്ല. എന്നാൽ അപൂർവമായി വളരെ ചെറിയതോതിൽ വീക്കമുണ്ടാകാറുണ്ട്. രോഗിക്ക് വയറിന്റെ ഇടതുവശത്തായി അല്പമായ വേദന അനുഭവപ്പെടുന്നു. അതിസാരവും മലബന്ധവും മാറി മാറി ഉണ്ടാവുകയും ചെയ്യും. വൻകുടലിന്റെ ഭിത്തികൾക്കുണ്ടാകുന്ന സത്വരമായ സങ്കോചവികാസങ്ങൾ (spasma) കുടലിന്റെ തരംഗരൂപത്തിലുള്ള *പെരിസ്റ്റാൾട്ടിക്* ചലനങ്ങളെ ബാധിക്കുന്നതിനാലാണ് ഈ അവസ്ഥ ഉണ്ടാകുന്നത്. തുടർച്ചയായി വിരേചനൗഷധങ്ങൾ ഉപയോഗിക്കുന്നതുമൂലം ഈ രോഗമുണ്ടാവുകയും ഉള്ള രോഗം വർധിക്കുകയും ചെയ്യാൻ ഇടയുണ്ട്. ഭക്ഷണം ശരിയായി നിയന്ത്രിക്കുകയും വിരേചനൗഷധങ്ങൾ ഉപയോഗിക്കാതിരിക്കയുമാണ് ചികിത്സാ നടപടികൾ.

## വ്രണമുണ്ടാക്കുന്ന ആന്ത്രശൂല
(Ulcerative Colitis) 

ഇന്നോളം കാരണം കണ്ടുപിടിക്കപ്പെട്ടിട്ടില്ലാത്തതും വളരെ ഗുരുതരവും ആയ ഒരു രോഗമാണിത്. 20-നും 40-നും ഇടയ്ക്കു പ്രായമുള്ളവരെയാണ് ഇതു സാധാരണയായി ബാധിക്കുക. ഭക്ഷ്യവിഷബാധ, ഏതെങ്കിലും ഭക്ഷണത്തിനോടുള്ള അരോചകത്വം, വികാരവിക്ഷോഭങ്ങൾ എന്നിവ ഇതിനു കാരണങ്ങളാണ്. മറ്റു രോഗങ്ങൾ, ക്ഷതങ്ങൾ എന്നിവയോടൊപ്പം ഉപരോഗങ്ങൾ ആയും ആന്ത്രശൂല ഉണ്ടാകാം. ഉദാഹരണത്തിന് കുടലിൽ ട്യൂമറുണ്ടാകുന്നതിനോടൊപ്പം ആന്ത്രശൂലയും ഉണ്ടാകാറുണ്ട്.

ഗുദത്തിനടുത്ത്, വൻകുടലിന്റെ അവസാനഭാഗത്തായാണ് സാധാരണയായി ഈ രോഗം ആരംഭിക്കുക. അവിടെ നിന്നും അത് മുകളിലേക്കു വ്യാപിക്കുന്നു. രോഗബാധയുണ്ടായ ഭാഗങ്ങൾ ചുവന്നു തുടുക്കുകയും, തുറന്ന വ്രണങ്ങൾ ഉണ്ടാവുകയും ചെയ്യും. മലത്തിൽ രക്തം കാണുക സാധാരണമാണ്. വയറുവേദനയും കഠിനമായ അതിസാരവും ഉണ്ടാകാം. 15-20 പ്രാവശ്യം വരെ വയറിളകുക സാധാരണമാണ്. പലപ്പോഴും ഈ രോഗം സ്ഥിരമോ, വളരെക്കാലം നീണ്ടുനിൽക്കുന്നതോ ആയിരിക്കും. എന്നാൽ ഇടയ്ക്കിടെ രോഗലക്ഷണങ്ങൾ അപ്രത്യക്ഷമാവുകയോ, രോഗത്തിന് താത്കാലിക ശമനം ഉണ്ടാവുകയോ ചെയ്യുക പതിവാണ്. സാധാരണയായി രോഗികൾക്ക് വികാരസംഘർഷം സംഭവിക്കാറുണ്ട്. ഇത് രോഗത്തോടൊപ്പമുള്ള വേദനയുടെയും മറ്റും ഫലമാണോ അതോ ഒരു രോഗകാരണം തന്നെയാണോ എന്നു നിർണയിക്കപ്പെട്ടിട്ടില്ല.

## ചികിത്സ

പരിപൂർണ വിശ്രമമാണ് രോഗത്തിനുള്ള പ്രധാന ചികിത്സ. പഴങ്ങൾ, പച്ചക്കറികൾ എന്നിവ കുറവും, ജീവകങ്ങളും ധാതുലവണങ്ങളും ധാരാളവും ഉള്ള ഭക്ഷണമാണ് കഴിക്കേണ്ടത്. കോർട്ടിസോൺ പോലെയുള്ള ഔഷധങ്ങൾ ഗുളികകളായോ എനിമ മുഖാന്തരമോ കൊടുക്കാറുണ്ട്. വളരെ ഗുരുതരമായ അവസ്ഥയിൽ കുടലിൽ രോഗം ബാധിച്ച ഭാഗം മുറിച്ചു കളയേണ്ടിവരും. (കോളോസ്റ്റമി അഥവാ ഇലിയോസ്റ്റമി എന്ന പേരിൽ ഇതറിയപ്പെടുന്നു.) ഇതോടൊപ്പം കുടലിന്റെ അറ്റം പുറത്തേക്കു തുറക്കുന്നതിനുവേണ്ടി ഉദരഭിത്തിയിൽ കൃത്രിമമായി ദ്വാരമിടുകയും വേണം. വിസർജനത്തിനുവേണ്ടിയാണ് ഇങ്ങനെ ചെയ്യുന്നത്

## അവലംബം

## പുറംകണ്ണികൾ
*http://www.medicinenet.com/colitis/article.htm
*http://www.emedicinehealth.com/colitis/article_em.htm
*http://emedicine.medscape.com/article/927845-overview

വർഗ്ഗം:ഉദര സംബന്ധിയായ രോഗങ്ങൾ
ചരൽ (ഗ്രാമം)

കണ്ണൂർ ജില്ലയിലെ അയ്യൻകുന്ന് ഗ്രാമപഞ്ചായത്തിലെ ഒരു ഗ്രാമമാണ് **ചരൽ**. കർണാടക അതിർത്തിക്കു സമീപമാണ് ഈ ഗ്രാമം സ്ഥിതി ചെയ്യുന്നത്.
മുസ്ലിം വേൾഡ് ലീഗ്

അന്താരാഷ്ട്ര തലത്തിൽ പ്രവർത്തിക്കുന്ന വിപുലമായ സർക്കാറേതര ഇസ്‌ലാമിക സംഘടനയാണ് **മുസ്ലിം വേൾഡ് ലീഗ്** അഥവാ **റാബിത്വ** എന്ന പേരിലറിയപ്പെടുന്ന **റാബിത്വൽ ആലം അൽഇസ്ലാമി** (അറബി:رابطة العالم الإسلامي ).

1962 മെയ് 18 ന് സൗദി അറേബ്യയിലെ മക്കയിൽ വെച്ച് പ്രവർത്തനമാരംഭിച്ചു. ഐക്യരാഷ്ട്ര സഭയുടെ അഫിലിയേഷനുള്ള എൻ.ജി.ഒ. ഡോ. അബ്ദുല്ല ബിൻ അബുൽ മുഹ്സിൻ അത്തുർക്കിയാണ് നിലവിലെ സെക്രട്ടറി ജനറൽ.

## ലക്ഷ്യങ്ങൾ
റാബിത്വയുടെ പ്രധാന ലക്ഷ്യങ്ങള് ഇവയാണ്:
* സമകാലിക വിഷയങ്ങളിൽ ഇസ്‌ലാമിക നിയമവ്യവസ്ഥ (ശരീഅത്ത്) അനുസരിച്ച് വിധി പറയുക.
* ആഗോള തലത്തിൽ പ്രവർത്തിക്കുന്ന ഇസ്‌ലാമിക പ്രബോധന പ്രസ്ഥാനങ്ങളെ ഏകോപിപ്പിക്കുക.
* വിശുദ്ധ ഖുർആനിനെതിരെയും പ്രവാചക ചര്യക്കെതിരെയും നടക്കുന്ന കുപ്രചരണങ്ങളെ അഭിമുഖീകരിക്കാനുള്ള പുതിയ രീതികൾ വികസിപ്പിക്കുകക.
* പൊതുമാധ്യമരംഗത്തെ ക്രീയാത്മകമായി ഉപയോഗപ്പെടുത്തുക.
* ഹജ്ജ്-ഉംറ തീർഥാടന വേളകളുപയോഗപ്പെടുത്തി മുസ്‌ലിം വിചക്ഷരെയും നേതാക്കളെയും കൊണ്ടുവന്ന് സിമ്പോസിയങ്ങൾ, ക്യാമ്പുകൾ, പരിശീലന പരിപാടികൾ, റെഫ്രഷർ കോഴ്‌സുകൾ, പുനരധിവാസം മുതലായവ സംഘടിപ്പിച്ച് അവരോട് ഊഷ്മളമായ ബന്ധം വളർത്തിയെടുക്കുകയും   വിവിധ നാടുകളിൽ നിന്നെത്തിയ മുസ്‌ലിംകളെ പ്രായോഗിക സമീപനരീതികളുപയോഗിച്ച് നിലവാരം ഉയർത്തിക്കൊണ്ടു വരാനുള്ള പരിപാടികൾ സംഘടിപ്പിക്കുകയും ചെയ്യുക.
* ഫിഖ്ഹ് കൗൺസിലിന്റെ പ്രവർത്തനങ്ങൾക്ക് മേൽനോട്ടം വഹിക്കുകയും ആവശ്യമായ സഹായങ്ങൾ നൽകുകയും ചെയ്യുക.
* അറബി ഭാഷയുടെ പ്രചാരണവും അന്യനാടുകളിലുള്ളവർക്കായി അറബിഭാഷാഭ്യാസത്തിനായി സൗകര്യങ്ങളേർപ്പെടുത്തുകയും ചെയ്യുക.
* യുദ്ധം, പ്രകൃതിദുരന്തങ്ങൾ മുതലായ ഘട്ടങ്ങളിൽ അടിയന്തര സേവനങ്ങളെത്തിക്കുക.
* കൂടുതൽ ക്രിയാത്മകമായ പ്രവർത്തന വ്യാപനത്തിനായി പള്ളികളും, സ്ഥാപനങ്ങളും, സെന്ററുകളും, ബ്രാഞ്ച് കാര്യാലയങ്ങളും സ്ഥാപിക്കുക.

## അനുബന്ധ സമിതികൾ

വിവിധാവശ്യങ്ങൾക്കായി എട്ട് അനുബന്ധ സമിതികൾ/ സംഘടനകൾ മുസ്‌ലിം വേൾഡ് ലീഗിന് കീഴിൽ പ്രവർത്തിക്ക

#  ദ ഫിക്ഹ് കൗൺസിൽ.
#  ദ വേൾഡ് സുപ്രീം കൗൺസിൽ ഫോർ മോസ്ക്സ്.
# ഹോളി ഖുർആൻ മെമ്മറൈസേഷൻ ഇന്റർനാഷണൽ ഓർഗനൈസേഷൻ.
#  ഇന്റർനാഷണൽ ഇസ്ലാമിക് ഓർഗനൈസേഷൻ ഫോർ എജ്യുകേഷൻ.
#  മക്ക അൽ-മുകർറമ ചാരിറ്റി ഫൗണ്ടേഷൻ ഫോർ ഓർഫൻസ്.
#  അൽ ഹറമൈൻ ആൻഡ് അൽ-അഖ്സാ മോസ്ക്വ് ഫൗണ്ടേഷൻ. 
#  ദ ഇന്റർനാഷണൽ ഇസ്ലാമിക് റിലീഫ് ഓർഗനൈസേഷൻ.
#  കമ്മീഷൻ ഫോർ സയന്റിഫിക് സൈൻസ് ഇൻ ഖുർആൻ ആൻഡ് സുന്ന.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
* നബി അൽ റഹ്മ 

വർഗ്ഗം:മുസ്ലിം സംഘടനകൾ
മോഹനകൃഷ്ണൻ കാലടി

മലയാളത്തിലെ ഉത്തരാധുനിക കവികളിൽ ഒരാളാണ് **മോഹനകൃഷ്ണൻ കാലടി**. 
## ജീവിതരേഖ
1978-ൽ മലപ്പുറം ജില്ലയിലെ കാലടിയിൽ പി.കൃഷ്‌ണൻകുട്ടിയുടെയും സി.സുലോചനയുടെയും മകനായി ജനിച്ചു. 1999, 2000 വർഷങ്ങളിൽ മാതൃഭൂമി ആഴ്ചപ്പതിപ്പ് നടത്തിയ സാഹിത്യമത്സരത്തിൽ കവിതയ്‌ക്ക്‌ സമ്മാനം നേടിയിട്ടുണ്ട്. രണ്ടുതവണ കാലിക്കറ്റ്‌ യൂണിവേഴ്‌സിറ്റി ഇന്റർസോൺ കലോത്സവത്തിൽ കവിതാരചനയ്‌ക്ക്‌ ഒന്നാംസമ്മാനം ലഭിച്ചു. കേരള ശാസ്ത്രസാഹിത്യ പരിഷത്ത് പ്രസിദ്ധീകരണമായ ശാസ്ത്രകേരളം മാസികയുടെ പത്രാധിപസമിതിയിൽ അംഗമായിരുന്നു. മട്ടന്നൂർ PRNSS കോളേജിൽ രസതന്ത്രവിഭാഗം അദ്ധ്യാപകനായിരുന്നു. ഇപ്പോൾ കോഴിക്കോട് സർവ്വകലാശാലയിൽ ഗവേഷണം നടത്തുന്നു.

## കൃതികൾ
*ഭൂതക്കട്ട
*പന്ത് കായിക്കും കുന്ന് 
*പാലൈസ്
*മഴപൊട്ടൻ 
*പാസഞ്ചർ
*പാസ്സ്‌വേർഡ്‌
*മാമ്പഴപ്പാത 
*മിനുക്കം
*കാലടിക്കവിതകൾ

## പുരസ്കാരങ്ങൾ
*വൈലോപ്പിളളി സ്‌മാരക ശ്രീരേഖാപുരസ്‌കാരം
*പാലൈസ് എന്ന കൃതിക്ക് 2006-ലെ കേരള സാഹിത്യ  അക്കാദമിയുടെ കനകശ്രീ എൻഡോവ്‌മെന്റ് പുരസ്കാരം.
## അവലംബം

## പുറത്തേക്കുള്ള കണ്ണികൾ
* കടങ്കഥ / കവിത 

വർഗ്ഗം:മലയാളകവികൾ
വർഗ്ഗം:1978-ൽ ജനിച്ചവർ
ഇ.ജെ. ലൂക്കോസ്

ഏഴാം കേരള നിയമസഭയിലെ ഏറ്റുമാനൂർ നിയോജകമണ്ഡലത്തെ പ്രതിനിധീകരിച്ച അംഗമാണ് ഇ.ജെ. ലൂക്കോസ് (25 ജനുവരി 1933 -12 മാർച്ച് 2012).  ക്‌നാനായ കത്തോലിക്കാ കോൺഗ്രസിന്റെ മുൻ പ്രസിഡന്റ്, കേരളാ കോൺഗ്രസ് സംസ്ഥാന വൈസ് ചെയർമാൻ, കോട്ടയം ജില്ലാ പ്രസിഡന്റ്, ഉഴവൂർ സർവീസ് സഹകരണ ബാങ്ക് പ്രസിഡന്റ് തുടങ്ങിയ പദവികൾ വഹിച്ചിട്ടുണ്ട്. എം.ജി സർവകലാശാല സിൻഡിക്കേറ്റംഗം, ഹൈസ്‌കൂൾ സിലബസ് കമ്മിറ്റിയംഗം എന്നീ നിലകളിലും പ്രവർത്തിച്ചിട്ടുണ്ട്. 
## ജീവിതരേഖ
ഇ.എം ജോസഫിന്റെയും ഏലി ജോസഫിന്റെയും മകനായി 1933 ജനുവരി 25ന് ഉഴവൂരിൽ ജനിച്ചു. ഉഴവൂർ ഒ.എൽ.എൽ. ഹൈസ്‌ക്കൂളിൽ നിന്നും ഹെഡ്മാസ്റ്ററായാണ് ഔദ്യോഗിക ജീവിത്തിൽ നിന്ന് വിരമിച്ചത്.
ഭാര്യ: ലീലാമ്മ. മക്കൾ: ലലിത്, സെനിത്, അനിത്, സ്റ്റീഫൻ

## അവലംബം


വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കോട്ടയം ജില്ലയിൽ ജനിച്ചവർ
ആൻഡ്രോക്ലീസ്

ക്രിസ്ത്വബ്ദം ഒന്നാം നൂറ്റണ്ടിലെ ഒരു റോമൻ അടിമയായിരുന്നു **ആൻഡ്രോക്ലീസ്**. ഔലസ് ഗല്ലിയസ്സിന്റെ ഒരു കഥയിൽ ഈ അടിമയുടെ കഥ വർണിച്ചിട്ടുണ്ട് (ഗസ്റ്റാ റോമനോറം). തന്റെ യജമാനന്റെ ക്രൂരതയിൽനിന്നു രക്ഷപ്പെടാൻ ഒളിച്ചോടിയ ആൻഡ്രോക്ലീസ് ആഫ്രിക്കയിലെ ഒരു ഗുഹയിൽ അഭയം പ്രാപിച്ചു. കൈയിൽ മുള്ളു തറച്ച് വ്രണപ്പെട്ട ഒരു സിംഹം ഗുഹയിലേക്ക് കടന്നുചെന്നു. സിംഹത്തിന്റെ കൈയിലെ മുള്ള് ആൻഡ്രോക്ലീസ് വലിച്ചെടുത്തു. പിൽക്കാലത്ത് ആൻഡ്രോക്ളിസ് പിടികൂടപ്പെട്ടപ്പോൾ ഒളിച്ചോടിയതിന് ശിക്ഷയായി അയാളെ ഒരു സിംഹത്തിന് ഇരയായി വിട്ടുകൊടുത്തു. എന്നാൽ സിംഹം അയാളെ കൊന്നുതിന്നുന്നതിനു പകരം അയാളോട് സ്നേഹപൂർവം പെരുമാറി. അയാൾ പണ്ടു സഹായിച്ച സിംഹമായിരുന്നു അത്. തുടർന്ന് ആൻഡ്രോക്ലീസിന് അടിമത്തത്തിൽനിന്നു മോചനം ലഭിച്ചു എന്നാണ് കഥ. ഗല്ലിയസ് ഈ കഥ സ്വീകരിച്ചത് ഏപ്പിയന്റെ എയ്ഗുപ്തിയാക്ക എന്ന കൃതിയിൽനിന്നാണ്. എയ്ലിയന്റെ ഡി നാച്ചുറാ അനിമേലിയം എന്ന ഗ്രന്ഥത്തിലും ഈ കഥ കാണപ്പെടുന്നു.

ഈ പുരാതനകഥയെ ആസ്പദമാക്കി ഇംഗ്ലീഷ് നാടകകൃത്തായ ബർണാഡ് ഷാ *ആൻഡ്രോക്ളിസ് ആൻഡ് ദ് ലയൺ* എന്നൊരു ഹാസ്യ നാടകം രചിച്ചിട്ടുണ്ട്.

## പുറംകണ്ണികൾ
*http://www.pitt.edu/~dash/type0156.html
*http://www.storiestogrowby.com/stories/androcles_frame.html 
*http://classiclit.about.com/library/bl-etexts/aesop/bl-aesop-androcles.htm
സാറാ അബൂബക്കർ

കന്നടയിലെ ആദ്യത്തെ മുസ്ലിം എഴുത്തുകാരിയാണ് **സാറാ അബൂബക്കർ** . ചന്ദ്രഗിരിയ തീറദല്ലി, കദന വിറാമ, സഹനാ മുതലായവ അവരുടെ പ്രശസ്ത നോവലുകളാണ്. ചെറുകഥാ സമാഹാരവും പ്രകാശിതമായിട്ടുണ്ട്. 2012 ലെ മികച്ച ചിത്രത്തിനുള്ള ദേശീയ പുരസ്കാരം നേടിയ 'ബ്യാരി' തന്റെ പ്രഥമ നോവലായ ചന്ദ്രഗിരിയ തീറദല്ലിയുടെ കഥാ മോഷണമാണെന്ന് സാറാ ആരോപിച്ചിരുന്നു.
## ജീവിതരേഖ
കാസർകോട്,ഒരു മലയാളി കുടുംബത്തിലെ,  അഭിഭാഷകനായ പി അഹമ്മദിന്റെയും സൈനബിയുടെയും ആറു മക്കളിൽ ഏക പെൺകുട്ടിയായി ജനിച്ചു. പത്താംതരംവരെ പഠിച്ചു. വിവാഹം കഴിഞ്ഞതോടെ കർണാടകത്തിലേക്കുപോയി. ലങ്കേഷ് പത്രിക എന്ന കന്നഡ പ്രസിദ്ധീകരണത്തിലൂടെ എഴുതാനാരംഭിച്ചു. മുസ്‌ലിം സ്ത്രീകളെ കുറിച്ചൊരു നോവൽ എഴുതണമെന്ന പ്രൊഫ. ലങ്കേഷിന്റെ ആവശ്യത്തെത്തുടർന്നെഴുതിയ 'ചന്ദ്രഗിരിയ തീരഡല്ലി'  (ചന്ദ്രഗിരിയുടെ തീരത്ത്) 1984 ൽ തുടർനോവലായി പ്രസിദ്ധീകരിച്ചു. ഇതിനെത്തുടർന്ന് മത തീവ്ര മതവാദികളുടെ നിരന്തര ഭീഷണിയിലായി. ജമാഅത്തെ ഇസ്‌ലാമി പോലുള്ള സംഘടനകളിൽ നിന്ന് ശക്തമായ എതിർപ്പുണ്ടായി. ജമാഅത്തെ ഇസ്‌ലാമിയുടെ മാസികയായ 'സന്മാർഗി'യിൽ ഇവരെ അധിക്ഷേപിച്ചുകൊണ്ട് നിരവധി ലേഖനങ്ങൾ വന്നു. അവർക്കെതിരെ മാനനഷ്ടത്തിന് കേസുകൊടുത്തു ജയിച്ചു.

'ചന്ദ്രഗിരി പ്രകാശന' എന്ന പേരിൽ സാറാ അബൂബക്കർ സ്വന്തമായി ഒരു പ്രസാധക സ്ഥാപനവും നടത്തുന്നുണ്ട്. സാറാ അബൂബക്കറിന്റെ മുൻകൈയ്യിൽ  രൂപീകരിച്ച കർണാടക റൈറ്റേഴ്‌സ് ആന്റ് റീഡേഴ്‌സ് അസോസിയേഷനിൽ മുന്നൂറിലേറെ സ്ത്രീകൾ അംഗങ്ങളാണ്.

## കൃതികൾ
*'ചന്ദ്രഗിരിയ തീരഡല്ലി'
ഖദീജ മുംതാസിന്റെ ബർസ, ബി.എം. സുഹ്‌റയുടെ ബലി, കമലാദാസിന്റെ മനോമി, പി.കെ. ബാലകൃഷ്ണന്റെ ഇനി ഞാൻ ഉറങ്ങട്ടെ തുടങ്ങിയ കൃതികൾ കന്നഡയിലേക്ക് തർജമ ചെയ്തു.
## പുരസ്കാരങ്ങൾ
*കർണാടക സാഹിത്യ അക്കാദമി അവാർഡ്
*അനുപമ നിരഞ്ജന അവാർഡ്
* ഭാഷാ ഭാരതി സമ്മാൻ

## അവലംബം

## അധിക വായനയ്ക്ക്
## പുറം കണ്ണികൾ
## അവലംബം


വർഗ്ഗം:കന്നഡ നോവലെഴുത്തുകാർ
വർഗ്ഗം:1936-ൽ ജനിച്ചവർ
വർഗ്ഗം:2023-ൽ മരിച്ചവർ
പ്രജനകവ്യാകരണം

വാക്യഘടനയുടെ (Syntax) പഠനത്തിൽ സൈദ്ധാന്തികഭാഷാശാസ്ത്രം പിന്തുടരുന്ന ഒരു സമീപനമാണ് **പ്രജനകവ്യാകരണം**. (ഇംഗ്ലീഷ്: Generative grammar) വാക്കുകൾ എങ്ങനെ കൂട്ടിച്ചേർത്താലാണ് വ്യാകരണപരമായി ശരിയായ വാക്യങ്ങൾ ഉണ്ടാവുകയെന്ന് പ്രവചിക്കാൻ സഹായിക്കുന്ന ഒരു പറ്റം നിയമങ്ങൾ രൂപപ്പെടുത്താനാണ് പ്രജനകവ്യാകരണം ശ്രമിക്കുന്നത്. വാക്യങ്ങളുടെ ആന്തരഘടനയിൽ നിന്ന് സന്ദർഭാനുസരണം ഭാഷാനിയമങ്ങൾ ഉരുത്തിരിച്ചെടുടുക്കുന്ന പ്രക്രിയയാണ് ഇതെന്നു പറയാം.  മനുഷ്യർക്കെല്ലാം ജന്മസിദ്ധമായ ഭാഷാവൈഭവം ഉണ്ടെന്നും, ഈ വൈഭവത്തിന്റെ സ്വഭാവത്തെ ആശ്രയിച്ച് മനുഷ്യഭാഷകളുടെ സാർവലൗകികനിയമങ്ങൾ കണ്ടെത്താനാകുമെന്നും ഉള്ള സങ്കല്പത്തിലാണ് പ്രജനകവ്യാകരണം അടിയുറച്ചിരിക്കുന്നത്. 

1950-കൾക്കൊടുവിൽ, അമേരിക്കൻ ചിന്തകനും ഭാഷാശാസ്ത്രജ്ഞനുമായ നോം ചോംസ്കിയുടെ രചനകളിലാണ് പ്രജനകവ്യാകരണത്തിന്റെ പിറവി എന്നു പൊതുവേ കരുതപ്പെടുന്നു. എങ്കിലും ഈ ഭാഷാശാസ്ത്രശാഖയ്ക്ക് സഹസ്രാബ്ദങ്ങളുടെ പഴക്കമുണ്ടെന്ന് ചോംസ്കി തന്നെ സൂചിപ്പിച്ചിട്ടുണ്ട്.  2001-ൽ കൊൽക്കത്തയിൽ നടത്തിയ ഒരു പ്രഭാഷണത്തിൽ, ആധുനികമായ അർത്ഥത്തിലുള്ള ആദ്യത്തെ പ്രജനകവ്യാകരണം പൊതുവർഷാരംഭത്തിനു മുൻപ് അഞ്ചാം നൂറ്റാണ്ടിൽ ഭാരതത്തിൽ ജീവിച്ചിരുന്ന  പാണിനിയുടെ അഷ്ടാധ്യായി ആയിരുന്നെന്ന് അദ്ദേഹം അഭിപ്രായപ്പെട്ടു.  

ഈ വിഷയത്തിൽ ചോംസ്കിയുടെ ആദ്യസിദ്ധാന്തങ്ങൾ "രചനാന്തരണ വ്യാകരണം" (transformational grammar) എന്നറിയപ്പെട്ടിരുന്നു. ഭാഷാവിഷയകമായ  ചോംസ്കിയുടെ പിൽക്കാലസിദ്ധാന്തങ്ങളുടെ പൊതുസൂചകം എന്ന നിലയിൽ ഈ പേര് ഇന്നും ഉപയോഗിക്കപ്പെടുന്നു.  പ്രജനകവ്യാകരണത്തിന്റെ പരസ്പരം മത്സരിക്കുന്ന ഒട്ടേറെ പാഠഭേദങ്ങൾ ഭാഷാശാസ്ത്രത്തിൽ ഇപ്പോൾ നിലവിലുണ്ട്.  ചോംസ്കിയുടെ  ഇപ്പോഴത്തെ നിലപാട്, "പരിമിതപദ്ധതി" (Minimalist program) എന്ന പേരിൽ അറിയപ്പെടുന്നു.
## അവലംബം


വർഗ്ഗം:വ്യാകരണം
രാമകൃഷ്ണൻ കുമരനല്ലൂർ

ഒരു മലയാള ബാലസാഹിത്യകാരനാണ് **രാമകൃഷ്ണൻ  കുമരനല്ലൂർ**. ഇദ്ദേഹത്തിന്റെ കൃതികൾക്ക് എൻ.സി.ആർ.ടി.സി. യുടേയും  കേരള ബാലസാഹിത്യ ഇൻസ്റ്റിറ്റ്യൂട്ടിന്റേയും പുരസ്കാരങ്ങൾ ലഭിച്ചിട്ടുണ്ട്. പൊന്നാനി എ.വി.ഹൈസ്കൂളിൽ മലയാളം ഭാഷാദ്ധ്യാപകനായി പ്രവർത്തിക്കുന്നു

## ജീവിതരേഖ
1969 മെയ് 15 ന് പാലക്കാട് ജില്ലയിലെ കുമരനല്ലൂരിൽ സി.വി പത്മാവതി വാരസ്യാരുടേയും പി.വി. ശൂലപാണി വാര്യരുടേയും മകനായി ജനിച്ചു. യുറീക്ക ദ്വൈവാരികയുടെ പത്രാധിപരായി പ്രവർത്തിച്ചിട്ടുണ്ട്.

## പുരസ്കാരങ്ങൾ
* കേരള ബാലസാഹിത്യ ഇൻസ്റ്റിറ്റ്യൂട്ടിന്റെ കഥയ്ക്കുള്ള പുരസ്കാരം - *ഈച്ചയും പൂച്ചയും* (2002‌) 
* കേരള ബാലസാഹിത്യ ഇൻസ്റ്റിറ്റ്യൂട്ടിന്റെ കവിതയ്ക്കുള്ള പുരസ്കാരം - *തൂവൽ* (2009)

## അവലംബം

വർഗ്ഗം:മലയാളകവികൾ
വർഗ്ഗം:മലയാള കഥാകൃത്തുക്കൾ